3. การประกอบธุรกิจของแต่ละสายผลิตภัณฑ์

สายธุรกิจเทคโนโลยี

กลุ่มอินฟอร์เมชั่นเทคโนโลยี

-   หน้าที่ความรับผิดชอบของหน่วยงาน

  ดำเนินธุรกิจจัดจำหน่ายผลิตภัณฑ์และบริการด้านเทคโนโลยีสารสนเทศ อาทิ Software
  Hardware บริการ

Internet เป็นต้น โดยเน้นการจำหน่ายแบบ solution ครบวงจร

-   ผลการดำเนินงานในปีที่ผ่านมาและโครงการในอนาคต

  ผลการดำเนินงานโดยรวมของกลุ่มฯ ในปีที่ผ่านมา มีการเติบโตของรายได้ในระดับดีมาก
  โดยขยายตัวทั้ง

ในบริการ Internet Hardware Software และ System Integration
สำหรับการดำเนินงานในปีที่ผ่านมา กลุ่มฯ
ได้เตรียมพร้อมที่จะปรับเปลี่ยนกลยุทธ์เพื่อให้สอดคล้องกับสภาพตลาดตลอดเวลา
ซึ่งจากประสบการณ์และเครือข่ายที่มีอยู่น่าจะทำให้กลุ่มฯ ประสบความสำเร็จด้วยดีได้ต่อไป

กลุ่มอินฟอร์เมชั่นเทคโนโลยี ประกอบด้วยบริษัทในเครือดังนี้

บริษัท โปรเฟสชั่นนัล คอมพิวเตอร์ จำกัด (PCC)

บริษัทฯ ประกอบธุรกิจหลักในการขาย ให้เช่า Hardware / Software
ตลอดจนการให้บริการด้าน System Integration, IT Services Outsourcing และ
Facility Management สืบเนื่องจากการขยายตัวของธุรกิจในปี 2544 ที่เพิ่มขึ้นจากปี 2543 ถึง
35% ได้ส่งผลต่อเนื่องมายังปี 2545 ทำให้ผลการประกอบการของปี 2545 ขยายตัวเพิ่มขึ้นจากปี
2544 ประมาณ 20% ซึ่งเป็นการขยายตัวต่อเนื่องติดต่อกันเป็นปีที่ 3 บริษัทฯ
ยังคงเน้นการให้บริการที่ได้มาตรฐาน (ISO9002) และการบริหารแบบ Balanced Scorecard
(BSC / KPI) โดยทีมวิศวกรที่ผ่านการรับรอง (Certified Engineer) ซึ่งบริษัทฯ
มีครบในทุกด้านกว่า 30 คน และผลการสำรวจความพึงพอใจของลูกค้าพบว่า
มีความพึงพอใจเพิ่มสูงขึ้นมากอย่างต่อเนื่องจากปีก่อน
ในปีที่ผ่านมาหน่วยงานภาคราชการได้รับความสนใจจากบริษัทต่างๆ อย่างมากหลายบริษัท
ซึ่งเน้นการขายในภาคเอกชน ได้หันมาทำตลาดในภาคราชการมากขึ้นก่อให้เกิดการแข่งขันที่รุนแรง
ซึ่งคาดว่าตลาดภาคราชการจะยังคงเป็นตลาดที่สำคัญอยู่ต่อไปอีกในปี 2546 บริษัทฯ
ยังคงเน้นการบริการที่ดีได้มาตรฐานและสร้างความพึงพอใจให้กับลูกค้าต่างๆ ให้ดียิ่งขึ้น ทั้งนี้
เพื่อให้การใช้งานในระบบคอมพิวเตอร์ของลูกค้าเป็นไปโดยไม่หยุดชะงักและมีประสิทธิภาพสูงสุด
โดยเฉพาะนโยบายของภาค
ราชการที่ต้องการให้การสนับสนุนต่ออุตสาหกรรมการผลิตคอมพิวเตอร์ภายในประเทศ
ทำให้ยอดจำหน่ายของคอมพิวเตอร์ที่ผลิตภายในประเทศเพิ่มสูงขึ้นเป็นอย่างมาก
การบริการในลักษณะ First Line Support ของบริษัทฯ ในฐานะผู้ขาย และ System
Integration จึงเป็นสิ่งจำเป็นอย่างมากต่อลูกค้าเพื่อเป็นการแก้ปัญหาได้อย่างทันท่วงที ในปี
2546-2547 ภาพรวมของตลาดคอมพิวเตอร์ภาคราชการจะมีการขยายตัวมากขึ้น
เนื่องจากนโยบายของรัฐบาล

-9-

ซึ่งสนับสนุนและเน้นให้มีการใช้เทคโนโลยีสารสนเทศเข้ามาบริหารงานให้มากขึ้นตลอดจนมีกระทรวงเทคโนโลยี

สารสนเทศและสื่อสารขึ้นมาใหม่
น่าจะทำให้แนวโน้มตลาดธุรกิจสารสนเทศกว้างขึ้นแต่ก็มีการแข่งขันสูง สำหรับ

การวางแผนระยะยาว บริษัทฯ เล็งเห็นว่าการพัฒนา Application Software
สำหรับตลาดต่างประเทศและการให้บริการด้านเทคโนโลยีสารสนเทศต่างๆ (IT Outsourcing
Session) เป็นธุรกิจที่มีศักยภาพสูงที่บริษัทฯ กำลังพัฒนาเพื่อขยายฐานการตลาดออกไปในอนาคต

บริษัท ล็อกซดาต้า จำกัด

ในฐานะที่บริษัทเป็นผู้นำในการให้บริการ Contact Center และ Customer Rerationship
Management (CRM) บริษัทให้บริการที่ครอบคลุมรวมถึง Outsourcing Services ทั้งแบบ
inbound และ Outbound Contact Center, CRM และ Business Intelligence โซลูชั่น

บริการ Contact Center Outsourcing นั้น ครอบคลุมถึงการให้บริการ Help Desk,
Customer Care, การรับคำสั่ง (Order Taking), การขายสินค้าทางโทรศัพท์
ซึ่งบริการเหล่านี้สามารถนำไปใช้กับกิจการหลายประเภท อาทิ กิจการธนาคาร กิจการเงินทุน
กิจการโทรคมนาคม และกิจการอุปโภคบริโภค เป็นต้น

ในส่วนของการเป็นผู้จัดหาโซลูชั่น (Solution provider) ล็อกซ์ดาต้า ได้ร่วมมือกับ Genesys
ในด้าน CTI, Interactive Intelligence สำหรับ Interaction Contact Center
Solution และร่วมมือกับ SAS ในส่วนของ Business Intelligence Solution
ล็อกซ์ดาต้าสามารถเสนอโซลูชั่นที่สมบูรณ์ครบถ้วนให้กับตลาดได้ ตั้งแต่บริการให้คำปรึกษาในเรื่อง
CRM บริการการติดตั้ง CRM บริการ CTI IVR และ Unified messaging ตลอดจนบริการ
Contact Center และบริการ CRM Outsourcing

บริษัท ล็อกซบิท จำกัด

เป็นที่รู้จักในฐานะผู้จัดจำหน่ายและเชี่ยวชาญในการให้บริการในการจัดการรวบรวมและนำเสนอทางเลือกในหลายๆ
ด้าน เช่น ในรูปแบบของการซื้อมาขายไป, การขาย และ/หรือ การให้เช่า,
การติดตั้งพร้อมการให้บริการ, การให้เช่าซื้อ ให้แก่ผู้ใช้งานทางด้านคอมพิวเตอร์ (Systems
Integration : SI) ผลิตภัณฑ์ของบริษัทฯ อาทิเช่น CPU, Mainframe & CNT, Large
System (อุปกรณ์และเครื่องคอมพิวเตอร์ขนาดใหญ่), Self – Service
(เครื่องฝาก/ถอนเงินอัตโนมัติ รวมถึง การบำรุงรักษาเครื่อง, เครื่องปรับสมุดเงินฝาก,
เครื่องคัดแยกเช็ค), IVR (เครื่องตอบรับอัตโนมัติ), EDC (เครื่องรูดบัตรเครดิต),
E-Business, บริการระบบและสื่ออินเตอร์เน็ตครบวงจร (Internet Solution
Development),
บริการระบบสื่อสารที่ประสานการทำงานระหว่างโปรแกรมบนเครื่องอุปกรณ์พกพากับเครือข่าย Data
SYNE Gateway ทั่วประเทศ (Mobile Convergence Solutions): MCS, สินค้าทางด้าน
โทรคมนาคม เป็นต้น โดยบริษัทฯ ได้แบ่งโครงสร้างการดำเนินงานจากกลุ่มลูกค้าเป็นหลัก
ซึ่งลูกค้าของบริษัทฯ ส่วนใหญ่จะอยู่ในกลุ่มธนาคาร (Banking), ภาคราชการและรัฐวิสาหกิจ
(Government & State Enterprise), โทรคมนาคม (Telecommunication)
และหน่วยงานเอกชน (Private Sector) ในปี 2545 บริษัทฯ มียอดขายจาก
ลูกค้าในกลุ่มธนาคารสูงถึง 670 ล้านบาท ซึ่งเมื่อรวมกับส่วนของ E-Business
ที่มีเป้าหมายหลักในการดำเนิน

-10-

ธุรกิจเป็น E-Business Professional Services Provider
โดยเน้นการพัฒนาความเชี่ยวชาญที่มีประสิทธิภาพและสามารถ
นำไปใช้ได้จริงในเชิงธุรกิจให้กับลูกค้ากลุ่มต่างๆ ซึ่งมี ลูกค้าในกลุ่มธนาคารเช่นกัน ทำให้บริษัทฯ
มียอดขายสูงกว่า 700 ล้านบาท ลูกค้าของบริษัทฯ ในภาคราชการและรัฐวิสาหกิจ เช่น
องค์การโทรศัพท์แห่งประเทศไทย, กรมพัฒนาฝีมือแรงงาน, สำนักงานประกันสังคมฯ
จะอยู่ในส่วนรับผิดชอบของทีม Government เน้นการขาย/เช่า Large System, Network, PC
ซึ่งรวมยอดขายในภาคราชการปีนี้ได้ 21 ล้านบาท ภาคโทรคมนาคม ลูกค้ารายใหญ่ของบริษัทได้แก่
บริษัท เทเลคอมเอเชีย คอร์ปอเรชั่น จำกัด (มหาชน) ซึ่งได้ทำสัญญาซื้อขายหลายๆ โครงการ
เช่น PAYPHONE, SDH&DXC (ระบบสื่อสัญญาณความเร็วสูง
ซึ่งเป็นอุปกรณ์ที่ใช้เชื่อมโยงชุมสายโทรศัพท์ผ่านสายเคเบิ้ลใยแก้วนำแสง),
นอกจากนี้ยังมีการทำสัญญาซื้อขาย VMS (Voice Messaging Sytem) & PIN Phone
กับองค์การโทรศัพท์แห่งประเทศไทยอย่างต่อเนื่อง, ลูกค้าที่สำคัญอีกราย คือ บริษัท ทีทีแอนด์ที
จำกัด (มหาชน) ซึ่งรวมยอดขายของภาคโทรคมนาคมในปี 2545 ได้ 340 ล้านบาท
ในส่วนการบริการ Internet Solution Development และ MCS
ซึ่งเริ่มให้บริการในปีนี้เป็นปีแรก ก็สามารถทำยอดขายได้รวมกันประมาณ 20 ล้านบาท

บริษัท เน็ทวัน เน็ทเวิร์ค โซลูชั่น จำกัด

ให้บริการจัดหา ดูแลและบริหารระบบเครือข่ายสารสนเทศ สำหรับองค์กรในทุกๆ
ระดับโดยเป็นตัวแทนจำหน่ายผลิตภัณฑ์ชั้นนำ อาทิเช่น Cisco, CacheFlow, Alteon,
Paccketeer, NetScout และระบบรักษาความปลอดภัยของเครือข่ายคอมพิวเตอร์ เช่น
CheckPoint, RSA รวมทั้งให้บริการติดตั้งและซ่อมบำรุงอุปกรณ์เครือข่ายคอมพิวเตอร์ทุกชนิด

บริษัทฯ มุ่งหวังจะให้บริการด้วย High End IP Solution
โดยมีกลุ่มตลาดเป้าหมายคือบริษัทหรือองค์กรที่มีเครือข่ายหรือมีการเชื่อมโยงเครือข่าย Internet,
Intranet โดยมีลูกค้า เช่น ISP ธนาคาร บริษัทข้ามชาติ หน่วยงานราชการ และรัฐวิสาหกิจ
กำไรจากผลประกอบการของบริษัทฯ ในปี 2544 อยู่ในเกณฑ์ดี

บริษัท พอยท์ เอเชีย ดอท คอม (ประเทศไทย) จำกัด

บริษัทฯ ได้มีการปรับโครงสร้างองค์กรให้อยู่ในรูปของบริษัท โฮลดิ้ง (Holding
Company)โดยประกอบด้วยบริษัทลูกในกลุ่มที่ทำธุรกิจที่วางพื้นฐานบนเทคโนโลยอินเตอร์เน็ตในรูปแบบครบวงจร
ตั้งแต่การให้บริการต่อเชื่อมเข้าเครือข่ายอินเตอร์เน็ต (Internet Access)
การพัฒนาข้อมูลเพื่อนำเข้าไปในเครือข่ายอินเตอร์เน็ตการให้บริการรับฝากอุปกรณ์และข้อมูลที่ต่อเชื่อมเข้าอินเตอร์เน็ต
ตลอดจนการให้บริการเสริมต่างๆในเรื่องการรักษาความปลอดภัยของเครือข่ายของข้อมูล เป็นต้น
รายได้หลักจะยังคงมาจากการให้บริการแก่สมาชิกให้เข้ามาใช้อินเตอร์เน็ตทั้งในรูปของบุคคลและนิติบุคคล
ซึ่งทำการเชื่อมต่อโดยไม่ว่าจะเป็นการใช้สายโทรศัพท์ธรรมดา
หรือการใช้คู่สายเช่าความเร็วสูงก็ตาม การพัฒนาในด้าน e-commerce
ยังดำเนินต่อไปแต่จะเน้นในเรื่องของการใช้ภายในองค์กรเพื่อลดต้นทุนและเพิ่มประสิทธิภาพเป็นหลัก

-11-

บริษัท ล็อกซเล่ย์ อินฟอร์เมชั่น เซอร์วิส จำกัด (ล็อกซอินโฟ)

เป็นบริษัทร่วมทุนระหว่างการสื่อสารแห่งประเทศไทย และบริษัท พอยท์ เอเชีย ดอท คอม
(ประเทศไทย)จำกัด ที่ได้รับสิทธิดำเนินการให้บริการอินเทอร์เน็ตจากการสื่อสารแห่งประเทศไทย
ในวันที่ 8 มีนาคม 2539 นับแต่วันที่เริ่มให้บริการอย่างเป็นทางการ ล็อกซอินโฟ
มุ่งเน้นในด้านคุณภาพของเครือข่าย
ผลิตภัณฑ์และการบริการเพื่อสร้างประสิทธิภาพและความพึงพอใจของสมาชิกผู้ใช้บริการทั้งประเภทลูกค้าองค์กรและประเภทลูกค้ารายบุคคล
ด้วยความพร้อมในทุกด้านไม่ว่าจะเป็นเครือข่ายที่ครอบคลุม 76 จังหวัดทั่วประเทศ
ระบบวงจรเชื่อมต่อ

กับสถานีเครือข่ายหลักความเร็วสูง (Redundant Routing Network) อย่างน้อย 2
วงจรต่อเชื่อมเข้าสู่กรุงเทพฯ เพื่อเสริมสร้างเสถียรภาพของเครือข่ายหลักมากยิ่งขึ้น
ศูนย์บริการอินเทอร์เน็ตเชื่อมต่อกันด้วยเครือข่ายเคเบิ้ลใยแก้วทั้งหมด มีทีมงานคุณภาพทั้ง
Customer Support และ Technical Support
พร้อมให้คำปรึกษาและแก้ไขปัญหาการใช้งานตลอด 24 ชั่วโมง จากศักยภาพดังกล่าว
ล็อกซอินโฟจึงพร้อมเปิดให้บริการอินเทอร์เน็ตอย่างครบ

วงจร ทั้งในด้าน Internet Access, Internet Outsourcing, Internet Security,
และ Internet Data Center ในบริการ

แบบ One Stop Service
ซึ่งสามารถตอบสนองความต้องการของลูกค้าได้อย่างครอบคลุมทุกรูปแบบจาก

ล็อกซอินโฟเพียงแห่งเดียว ด้วยบริการที่เปี่ยมประสิทธิภาพและมีความปลอดภัยสูงสุด

บริษัท ล็อกซเล่ย์ อินฟอร์เมชั่น จำกัด

ก่อตั้งขึ้นในปี พ.ศ. 2539 เพื่อดำเนินธุรกิจการให้บริการอินเทอร์เน็ต
ไม่ว่าจะเป็นบริการฝากเช่าพื้นที่บน server (Website Hosting)
และบริการฝากเช่าพื้นที่ของฐานข้อมูลบน world wide web (Database Hosting)
โดยทีมงานคุณภาพที่ควบคุมดูแลระบบและแก้ไขปัญหาที่อาจเกิดขึ้นได้ตลอด 24 ชั่วโมง ทั้งนี้ บริษัทฯ
ยังมีบริการออกแบบและสร้างเว็บไซต์หรือโฮมเพจ ตามความต้องการของลูกค้า (Homepage
Development)
โดยทีมผู้เชี่ยวชาญการออกแบบที่สามารถพัฒนาเว็บไซด์ของแต่ละองค์กรให้มีความเหมาะสมกับธุรกิจและกลยุทธในการขายด้วยเทคนิคที่ทันสมัย

นอกจากนี้ บริษัทฯ ยังมีศูนย์ฝึกอบรมคอมพิวเตอร์และอินเทอร์เน็ต (Training Center)
ซึ่งมีหลักสูตรการ อบรมสำหรับทุกกลุ่ม ดังนี้

-   ชมรมอินเทอร์เน็ตสำหรับผู้สูงอายุ (OPPY : Old People Playing Young Club)
    เป็นการรวมกลุ่มของ

ผู้มีอายุตั้งแต่ 45 ปีขึ้นไปให้ได้มีโอกาสเรียนรู้และใช้งานคอมพิวเตอร์และอินเทอร์เน็ต
สอนโดยอาจารย์ที่มีความรู้
ความเข้าใจในการถ่ายทอดความรู้ทางด้านเทคนิคให้กับผู้สูงอายุและผู้ที่ไม่เคยสัมผัสกับคอมพิวเตอร์มาก่อนโดยเฉพาะ
ปัจจุบันมีสาขาในต่างจังหวัด คือ วิทยาลัยโยนก จังหวัดลำปาง และมหาวิทยาลัยนเรศวร
จังหวัดพิษณุโลก

-   หลักสูตรคอมพิวเตอร์สำหรับบุคคลทั่วไป ได้แก่ การใช้งานคอมพิวเตอร์และวินโดว์ 98
    อินเทอร์เน็ต

สำหรับผู้เริ่มต้น

-   หลักสูตรการฝึกอบรมสำหรับผู้บริหาร
    เป็นการอบรมที่มุ่งหวังให้ผู้บริหารสามารถนำเอาเทคโนโลยี

คอมพิวเตอร์และอินเทอร์เน็ตมาประยุกต์ใช้ในการวางแผนและดำเนินงานขององค์กร

-12-

-   หลักสูตรครอบครัวคนเก่ง
    เป็นการอบรมให้ทุกคนในครอบครัวได้มีโอกาสเรียนรู้เทคโนโลยีการใช้

คอมพิวเตอร์และอินเทอร์เน็ตร่วมกันเพื่อเกิดความรู้ความเข้าใจในการใช้คอมพิวเตอร์และอินเทอร์เน็ตที่ถูกต้องและเพื่อเป็นการส่งเสริมความสัมพันธ์ที่ดีในครอบครัว

-   หลักสูตรการสร้างเว็บไซต์ระดับมืออาชีพ (Professional Web Design)

บริษัท ล็อกซอินโฟ อินเทอร์เน็ต ดาต้า เซ็นเตอร์ จำกัด

Loxinfo IDC คือศูนย์ข้อมูลอินเทอร์เน็ตที่สมบูรณ์แบบที่สุด ด้วยการออกแบบระบบเครือข่ายจากผู้ให้

บริการโซลูชั่นทางด้านเครือข่ายชั้นนำของโลกอย่าง CISCO (Internet Engineering
Service : IES) ทั้งยังตั้งอยู่
บนศูนย์บริการอินเทอร์เน็ตของล็อกซอินโฟที่เชื่อมต่อวงจรด้วยไฟเบอร์ออพติคส์ระหว่างประเทศ
ความเร็วสูง 90 เมกะบิตต่อวินาที วงจรภายในประเทศ 100 เมกะบิตต่อวินาที
มีเครือข่ายของตนเองครอบคลุม 76 จังหวัดทั่วประเทศที่ให้บริการครบวงจร (One Stop
Solution Provider) และยังเป็นพันธมิตรกับ Business Soluton Provider ระดับโลก
มีทีมงานด้านเทคนิคและระบบตรวจสอบการทำงานของระบบต่างๆ ตลอดจนเครือข่าย
ในลักษณะเดียวกับระบบตรวจสอบข้อมูลอินเทอร์เน็ต ทำให้ลูกค้าลดขั้นตอนการติดต่อเพื่อตรวจสอบ
หรือติดตามการแก้ไขปัญหาของการบริการที่อาจเกิดขึ้นได้จากทีมงานเทคนิคทีมเดียวกัน
อีกทั้งยังจัดหาบริการด้านความปลอดภัยของข้อมูลตามความต้องการที่แท้จริงของลูกค้าได้อีกด้วย

บริษัท ไทยเกทเวย์ จำกัด

ประกอบธุรกิจ ให้บริการทางด้านเทคโนโลยีสารสนเทศ และคอมพิวเตอร์ บริษัทฯได้ร่วมกับ บริษัท
เอ็กซิมเน็ท จำกัด ซึ่งเป็นผู้ให้บริการ EDI (Electronic Data Interchange) รายหนึ่ง
ดำเนินธุรกิจให้บริการรับ ส่งข้อมูล EDI
ของกรมศุลกากรแก่ผู้ประกอบการนำเข้าส่งออกและตัวแทนของกรมศุลกากร โดยมีสมาชิก ประมาณ
300 ราย นอกจากนี้แล้วยังให้บริการ EDI ของกรมการค้าต่างประเทศอีกด้วย สำหรับบริษัทฯ
เองให้

บริการ EDI ของกรมศุลกากรแบบจ่ายเงินล่วงหน้า (PRE-PAID) ให้กับผู้ประกอบการรายย่อย
ในอีก 3 – 5 ปี ข้างหน้า บริษัทฯ จะขยายขอบข่ายการให้บริการให้กับหน่วยงานอื่นๆ
โดยเน้นถึงธุรกิจด้านขนส่งเป็นหลัก นอกจากนี้แล้ว บริษัทฯ ยังขยายการให้บริการ Outsource
ทางด้าน IT ให้กับหน่วยงานต่างๆ เนื่องจากธุรกิจของบริษัทฯ เป็นการให้บริการ
จึงไม่มีช่องทางจัดจำหน่าย อย่างไรก็ดี กลุ่มเป้าหมายที่จะเป็นลูกค้าของบริษัทฯ จะเป็นกลุ่มขนส่ง
และกลุ่มนำเข้าส่งออกเป็นหลัก ผู้ให้บริการประเภทเดียวกัน จะมี 4 – 5 ราย บริษัทฯ
จึงจำเป็นที่จะหาบริการอื่นๆ มาเสริมเพื่อให้ครบวงจร ซึ่งจะเป็นข้อแตกต่างที่ได้เปรียบรายอื่นๆ
เนื่องจาก EDI เป็นเทคโนโลยีที่ใช้กันมาหลายปี และเริ่มเก่าแล้ว บริษัทฯ
มีแผนที่จะนำเสนอเทคโนโลยีอื่นมาทดแทน เช่น XML

(Extensible Markup Language) และ INTERNET เป็นต้น ซึ่งในปัจจุบัน บริษัทฯ ได้นำเอา
INTERNET มาใช้ให้บริการร่วมกับ EDI ในปัจจุบัน รายได้มากกว่า 50% มาจากลูกค้าประมาณ 20
ราย (TOP 20) ซึ่งนับว่าเป็น สัดส่วนที่เหมาะสม บริษัทฯ
ได้ศึกษาเทคโนโลยีด้านคอมพิวเตอร์ใหม่ๆ เพื่อมาให้บริการลูกค้าอยู่เสมอ เช่น นำเอา INTERNET
มาใช้ และต่อไปจะนำเทคโนโลยี XML มาใช้

-13-

กลุ่มโครงสร้างพื้นฐาน

-   หน้าที่และความรับผิดชอบของหน่วยงาน

กลุ่มโครงสร้างพื้นฐาน แบ่งเป็น 3 สาขาธุรกิจ คือ ธุรกิจด้านขนส่ง ธุรกิจด้านพลังงาน
และธุรกิจด้านการสื่อสารโทรคมนาคม

-   ธุรกิจด้านขนส่ง

ประกอบด้วยฝ่ายระบบขนส่ง ซึ่งดำเนินธุรกิจจัดหาและติดตั้ง ระบบอาณัติสัญญาณรถไฟ
และระบบเก็บเงินบนทางด่วน

-   ธุรกิจด้านพลังงาน

ประกอบด้วย ฝ่ายระบบพลังงาน ซึ่งรับผิดชอบงาน Site Preparation
และงานสถานีไฟฟ้าย่อยและ ฝ่ายระบบควบคุม
ซึ่งเน้นการจัดหาเทคโนโลยีสารสนเทศและบริการที่เกี่ยวข้องกับระบบ SCADA (Supervisory
Control and Data Acquistion)
เพื่อใช้ประโยชน์ในการรวบรวมข้อมูลและควบคุมการทำงานของอุปกรณ์ต่างๆ ในธุรกิจท่อก๊าซ
ท่อน้ำมัน และสาธารณูปโภคหลักๆ เช่น ระบบจ่ายไฟฟ้า และแผนกเพาเวอร์อินฟรา
ซึ่งดำเนินโครงการก่อสร้างสายส่งไฟฟ้า

-   ธุรกิจด้านการสื่อสารโทรคมนาคม

ประกอบด้วย ฝ่ายระบบการแพทย์และการศึกษาทางไกล กับฝ่ายเครื่องส่งโทรทัศน์และวิทยุ
ซึ่งเป็นผู้นำในด้านการให้บริการและจัดจำหน่ายเครื่องส่งวิทยุและโทรทัศน์
รวมทั้งดำเนินการจัดหาและติดตั้งอุปกรณ์

ระบบสำหรับห้องผลิตรายการให้กับสถานีวิทยุ สถานีโทรทัศน์ หน่วยงานการศึกษาและหน่วยงานอื่นๆ
ทั้งภายในประเทศและประเทศใกล้เคียง

-   ผลการดำเนินงานในปีที่ผ่านมาและโครงการในอนาคต

-   ฝ่ายระบบขนส่ง

เนื่องจากฝ่ายฯ
ดำเนินงานโครงการระยะยาววิกฤตเศรษฐกิจช่วงที่ผ่านมาจึงไม่มีผลกระทบรุนแรงกับฝ่ายฯ มากนัก
ผลงานในปี 2545 คือการติดตั้งระบบอาณัติสัญญาณรถไฟ ในโครงการเปลี่ยนราง ระยะ 2 และ 3
การติดตั้งระบบอาณัติสัญญาณทางรถไฟ สายตลิ่งชัน-นครปฐม โครงการในอนาคต คือ
โครงการระบบอาณัติสัญญาณทางรถไฟรางคู่ สายรังสิต-บ้านภาชี, บ้านภาชี-ลพบุรี,
บ้านภาชี-มาบกะเบา, ตลิ่งชัน-นครปฐม และระบบเก็บเงินบนทางด่วนสายใหม่ เช่น
วงแหวนด้านใต้

-   ฝ่ายระบบพลังงาน

ผลงานในปีที่ผ่านมาได้ทยอยส่งงานและจ่ายไฟในโครงการก่อสร้างสถานีไฟฟ้าย่อยขนาด 22 - 33
KV, Indoor Switchgear เพิ่มอีก 3 สถานี ได้แก่ สถานีไฟฟ้ากระบี่ 1 สถานีไฟฟ้าระยอง 1
และสถานีไฟฟ้าหลังสวน และในส่วนงาน Site Preparation ได้มีการเซ็นสัญญากับ บริษัท
ยูนิเทค แอสโซซิเอทส์ จำกัด ในการก่อสร้างสถานีเครื่องช่วยเดินอากาศ ILS/DME
บริเวณท่าอากาศยานภูมิภาค 16 แห่งทั่วประเทศ มูลค่า 131.2 ล้านบาท
และได้ดำเนินการแล้วเสร็จส่งมอบงานเรียบร้อยแล้ว จำนวน 9 แห่ง จากทั้งหมด 16 แห่ง
สำหรับท่าอากาศยานที่เหลือคาดว่าจะสามารถส่งงานได้เรียบร้อยภายในเดือนสิงหาคม 2546

-14-

-   ฝ่ายระบบควบคุม

ในปี 2545 ฝ่ายฯ ได้ส่งมอบงานจัดหาอุปกรณ์และควบคุมการติดตั้งระบบโทรมาตรน้ำที่เขื่อนบางลาง
จังหวัดยะลา ของการไฟฟ้าฝ่ายผลิตแห่งประเทศไทย เป็นที่เรียบร้อยในเดือนเมษายน
และได้ขยายงานในด้าน Automatic Meter Reading
(AMR)ในโครงการศึกษาการเตรียมความพร้อมเกี่ยวกับอัตราค่าไฟฟ้าแบบ Time of Use
ของการไฟฟ้านครหลวงและการไฟฟ้าส่วนภูมิภาค โดยเป็นผู้ออกแบบ จัดหา และติดตั้งอุปกรณ์ AMR
จำนวน 360 ชุด นอกจากนี้ยังได้รับคัดเลือกให้เป็นผู้จัดหาและควบคุมการติดตั้ง Distribution
Automation System ให้กับการไฟฟ้านครหลวง
ให้กับในโครงการท่อก๊าซธรรมชาติราชบุรี-วังน้อย ปัจจุบันนโยบายของฝ่ายฯ
จะเน้นการให้บริการด้านวิศวกรรมและจัดหาระบบ SCADA ที่เหมาะสมกับความต้องการของลูกค้า
โดยเจาะจงในกลุ่มพลังงานและระบบสาธารณูปโภค ในอนาคตฝ่ายฯ
จะขยายการให้บริการด้านเทคโนโลยีมาในส่วนของการประปาและระบบชลประทาน

-   แผนกเพาเวอร์อินฟรา

ดำเนินโครงการก่อสร้างสายส่ง กระบี่-ทุ่งสง ระยะทาง 80 กิโลเมตร

-   บริษัท เอบีบี เบลลี่ จำกัด

ดำเนินธุรกิจด้านระบบควบคุมอัตโนมัติสำหรับโรงไฟฟ้า ลูกค้าที่สำคัญของบริษัทฯ ได้แก่
การไฟฟ้าฝ่ายผลิตแห่งประเทศไทย ผู้ผลิตไฟฟ้าเอกชนทั้ง IPPs (Independent Power
Producers) และ SPPs (Small Power Producers) โครงการสำคัญของบริษัทฯ
ในปีที่ผ่านมาได้แก่ โครงการปรับปรุงระบบ Man-Machine Interface ของโรงไฟฟ้าขนอม
โครงการปรับปรุงระบบ Power Supply สำหรับระบบควบคุมของโรงไฟฟ้าแม่เมาะ
และโรงไฟฟ้าวังน้อย โครงการออกแบบและติดตั้งระบบ Plant Information and
Performance Monitoring ของโรงไฟฟ้าราชบุรี

-   ฝ่ายเครื่องส่งโทรทัศน์และวิทยุ

การที่สถานีวิทยุและวิทยุโทรทัศน์ได้ปรับปรุงและขยายเครือข่ายเพิ่มขึ้นในปี 2545 ทำให้ฝ่ายฯ
มีโอกาสได้ดำเนินการจัดหา ติดตั้ง
ปรับปรุงและขยายเครือข่ายสถานีวิทยุโทรทัศน์ของกรมประชาสัมพันธ์ช่อง 11
ซึ่งสามารถแยกได้เป็นสถานีโทรทัศน์ จำนวน 50 แห่ง และเป็นสถานีวิทยุจำนวน 8 สถานี
โดยเป็นงานโครงการ ต่อเนื่องไปจนถึงปี 2546 และติดตั้งเครือข่ายสถานีวิทยุ AM
ของกรมประชาสัมพันธ์ 4 สถานี และสถานีวิทยุ โทรทัศน์ของ อ.ส.ม.ท.อีก 4 สถานี
ซึ่งเป็นโครงการต่อเนื่องจากปี 2544 นโยบายของฝ่ายฯ
ยังคงเน้นการให้บริการครบวงจรที่มีคุณภาพตั้งแต่การออกแบบ จัดหา ติดตั้งและซ่อมบำรุงรักษา
ตลอดจนการฝึกอบรมบุคลากรและให้คำปรึกษา แนวโน้มในปี 2546
สถานีวิทยุและโทรทัศน์ทั้งของราชการและเอกชน ยังคงต้องการอุปกรณ์เครื่องส่งและอุปกรณ์ใหม่ๆ
เพื่อมาทดแทนของเดิมและยังมีโครงการที่จะขยายเครือข่ายออกไปอีกหลายสถานี ซึ่งบริษัทฯ
มีศักยภาพที่จะตอบสนองความต้องการของลูกค้าและเป็นผู้นำตลาดในด้านเครื่องส่งวิทยุและโทรทัศน์
เนื่องจากมีความพร้อมในด้านบุคลากร ประกอบกับสินค้าที่บริษัทฯ
เป็นตัวแทนอยู่เป็นสินค้าที่ได้รับการยอมรับทั้งในด้านคุณภาพและบริการ

-15-

-   แผนกระบบการแพทย์และการศึกษาทางไกล

ธุรกิจหลักของแผนก คือ ระบบการแพทย์ทางไกล, ระบบการเรียนการสอนทางไกล
และการให้บริการศึกษาฝึกอบรมทางไกล ในปี 2545
แผนกดำเนินการเน้นเรื่องระบบการเรียนการสอนทางไกลโดยใช้เทคโนโลยีแบบโต้ตอบ
ซึ่งเป็นผลิตภัณฑ์จากบริษัท Arel Communications and Software Ltd. ประเทศอิสราเอล
โดยทำตลาดในกลุ่มมหาวิทยาลัย, สถาบันการศึกษาต่างๆ ซึ่งเป็นกลุ่มเป้าหมายหลัก
ในส่วนการให้บริการศึกษาฝึกอบรมทางไกล แผนกอยู่ในขั้นเจรจาหา Content Partner
โดยมีแนวทางใช้รูปแบบการให้บริการผ่าน Web Base
Platformมุ่งเน้นกลุ่มลูกค้าเป้าหมายที่ไม่ใช่ภาครัฐบาลเป็นหลัก
การให้บริการหลักสูตรฝึกอบรมต่างๆ
จะมีเนื้อหาจากสถาบันหรือหน่วยงานที่ให้การฝึกอบรมในประเทศด้วย เช่น
วิทยาลัยนวัตกรรมธรรมศาสตร์, สถาบันบัณฑิตพัฒนาบริหารศาสตร์ (นิด้า) เป็นต้น
นอกจากนี้ธุรกิจด้านการแพทย์ทางไกล โครงข่าย TeleMedicine
ของกระทรวงสาธารณสุขมีนโยบายปรับเปลี่ยนไปใช้เครือข่าย ATM แทนสัญญาณดาวเทียม
เนื่องจากค่าใช้จ่ายต่อเดือนจะ ถูกกว่า ซึ่งจะมีผลให้โครงข่าย TeleMedicine
ขยายไปสู่โรงพยาบาลอื่นๆ ได้ง่าย และครอบคลุม และสามารถสร้างธุรกิจเสริมอื่นๆ ได้อีกมาก
เช่น การให้บริการศึกษาฝึกอบรมด้านการแพทย์, พยาบาล เพื่อการศึกษาต่อเนื่อง ทั้ง CMC
(Continuous Medical Education) and CNE (Continuous Nursing Education)
นอกจากนี้ แผนกฯ ยังหารายได้จากธุรกิจเสริมของโครงการ IT ต่างๆ
ภายใต้กระทรวงสาธารณสุข เช่น โครงการ IT เพื่อนโยบายหลักประกันสุขภาพถ้วนหน้า เป็นต้น

-   บริษัท ไทยไฟเบอร์ออพติคส์ จำกัด

บริษัทฯ เป็นผู้ผลิตไฟเบอร์ออพติคส์เคเบิ้ลออกจำหน่ายทั้งตลาดภายในและต่างประเทศในปี 2545
บริษัทฯ มีผลการดำเนินการเป็นที่น่าพอใจอย่างยิ่ง โดยเฉพาะตลาดต่างประเทศ
และได้มีการขยายกำลังการผลิตเพื่อรองรับความต้องการของตลาดที่เพิ่มมากขึ้น

กลุ่มโทรคมนาคม

-   หน้าที่และความรับผิดชอบของหน่วยงาน

ประกอบด้วยฝ่ายระบบสื่อสัญญาณ และฝ่ายระบบโทรศัพท์และอุปกรณ์ ดำเนินธุรกิจในลักษณะ Turn
key Project รวมทั้งจำหน่ายผลิตภัณฑ์และบริการด้านโทรคมนาคม เช่น การออกแบบ
ให้คำปรึกษา ตลอดจนติดตั้งระบบโทรคมนาคมขนาดใหญ่ครบวงจร ในส่วนผลิตภัณฑ์ ได้แก่ Telecom
Transmission Network, PABX, WAN, Data Communication, Video Conferences
เป็นต้น บริษัทในเครือของกลุ่มโทรคมนาคม ได้แก่ บริษัท พูลทรัพย์ คอมมูนิเคชั่น จำกัด และบริษัท
ล็อกซเล่ย์ ไวร์เลส จำกัด

-   ผลการดำเนินงานในปีที่ผ่านมาและโครงการในอนาคต

  ในปี 2545 มีการลงทุนขยายเครือข่ายด้านการสื่อสารเพิ่มขึ้น
  ส่งผลให้ตลาดของธุรกิจด้านโทรคมนาคมมี

การปรับตัวดีขึ้นตามไปด้วย แม้ว่างบประมาณด้านสื่อสารโทรคมนาคมของรัฐวิสาหกิจบางแห่ง เช่น
องค์การโทรศัพท์แห่งประเทศไทย และการสื่อสารแห่งประเทศไทย มีแนวโน้มลดลงในอนาคต กลุ่มฯ
ก็ยังคงได้รับการคัดเลือกให้เป็นคู่สัญญาในโครงการสำคัญๆ หลายโครงการ
ทั้งนี้เป็นเพราะผลงานของกลุ่มฯ สามารถตอบสนองความต้องการของลูกค้าได้ตามเป้าหมาย
ประกอบกับชื่อเสียงและประสบการณ์ด้านโทรคมนาคมที่สั่งสมมาเป็นเวลายาวนานทำให้กลุ่มฯ
ได้รับความไว้วางใจจากลูกค้าด้วยดีเสมอมา

-16-

ฝ่ายระบบสื่อสัญญาณ (Transmission System Department : TSD)

เป็นผู้จัดจำหน่ายและให้บริการแบบครบวงจร (Turn Key Project) คือ ออกแบบ
จัดหาและติดตั้งอุปกรณ์สื่อสารที่ใช้สำหรับงานระบบสื่อสัญญาณ ระบบสื่อสารโทรคมนาคมขนาดใหญ่
ทั้งระบบสื่อสารผ่านใยแก้วนำแสง (Optic Fiber) ระบบเชื่อมโยง (Networks)
ระบบสื่อสารผ่านไมโครเวฟ (Microwave) และระบบสื่อสารผ่านดาวเทียม
นอกจากนี้ยังให้บริการออกแบบและรับเหมาติดตั้งระบบ Base Station ต่างๆ
และเป็นตัวแทนจำหน่ายอุปกรณ์และให้บริการห้องเช่าเพื่อใช้ในการประชุมผ่านทางระบบ Video
Conference อีกด้วย

ฝ่ายระบบโทรศัพท์และอุปกรณ์ (Business Communication Department : BCD)

  เป็นผู้แทนจำหน่ายผลิตภัณฑ์ Private Automatic Branch Exchange (PABX) ของ
  Nortel Networks, Fujitsu

และ NEC รวมทั้งให้บริการออกแบบระบบเครือข่าย ติดตั้ง ซ่อมบำรุงผลิตภัณฑ์ PABX
และอุปกรณ์ที่ใช้ในระบบเครือข่ายข้อมูล (Data Networking Equipment) อื่นๆ

บริษัท ล็อกซเล่ย์ ไวร์เลส จำกัด

  เป็นผู้แทนจำหน่ายผลิตภัณฑ์ PABX และอุปกรณ์สื่อสารข้อมูลของ Ericsson
  ทั้งนี้ยังให้บริการออกแบบ

ติดตั้งระบบและบริการหลังการขายอื่นๆที่เกี่ยวข้อง
เนื่องจากธุรกิจให้บริการโทรศัพท์เคลื่อนที่และการสื่อสารแบบไร้สายขยายตัวอย่างรวดเร็ว
กลุ่มฯจึงได้เพิ่มการจัดจำหน่ายอุปกรณ์สื่อสารแบบไร้สาย (Wireless Transmission
Equipment) ขึ้น
เพื่อตอบสนองความต้องการของลูกค้าและเพิ่มประสิทธิภาพการบริการให้รวดเร็วยิ่งขึ้น

บริษัท พูลทรัพย์ คอมมูนิเคชั่น จำกัด

  เป็นผู้รับผิดชอบในการจัดหาและติดตั้งอุปกรณ์ของโครงการโทรศัพท์สาธารณะทางไกลชนบทขององค์

การโทรศัพท์แห่งประเทศไทย มูลค่าโครงการประมาณ 3,000 ล้านบาท นอกจากนี้
ยังได้รับมอบหมายให้จัดหาและติดตั้งอุปกรณ์สำหรับโครงการต่อเนื่องขององค์การโทรศัพท์แห่งประเทศไทย
ซึ่งเป็นงานด้านระบบไร้สาย (Wireless System) ของโครงการอินเทอร์เน็ตโรงเรียน
อินเทอร์เน็ตองค์การบริหารส่วนตำบล 26 จังหวัด

ผลการดำเนินงานโดยรวมของกลุ่มฯ ในปี 2545 ประสบความสำเร็จและเป็นไปตามเป้าหมาย
มีการขยายตัวต่อเนื่องจากปี 2544 ทั้งนี้เป็นผลจากการจำหน่ายผลิตภัณฑ์ PABX ซึ่งกลุ่มฯ
สามารถครองส่วนแบ่งทางการตลาดสูง รวมทั้งการให้บริการทางด้านการขยาย Back Bone และ
Infrastructure ของระบบการสื่อสารของรัฐวิสาหกิจต่างๆ เช่น บริษัท ทศท คอร์ปอเรชั่น
จำกัด และการสื่อสารแห่งประเทศไทย
อีกทั้งยังจำหน่ายและติดตั้งอุปกรณ์สื่อสารให้กับโครงการบริการวิทยุคมนาคมเซลลูล่าร์

ในปี 2546 นอกเหนือจากรายได้จากการดำเนินงานในโครงการต่อเนื่อง (Turn Key Project)
เช่น
โครงการจัดหาและติดตั้งอุปกรณ์ของโครงการโทรศัพท์สาธารณะทางไกลชนบทขององค์การโทรศัพท์แห่งประเทศไทยแล้ว
กลุ่มฯ ยังมีรายได้จากงานตามสัญญาที่ได้มีการลงนามในปี 2545 และจะเริ่มดำเนินการในปี 2546
อีกหลายโครงการประกอบกับลักษณะของโครงการทางด้านโทรคมนาคม
ซึ่งมักจะเป็นโครงการขนาดใหญ่ และไม่มีผู้ให้บริการรายใดรายหนึ่งสามารรับผิดชอบงานทั้งหมดได้
จึงมีแนวโน้มที่กลุ่มฯ จะได้รับงานในโครงการต่างๆ จากหน่วยงาน

ของรัฐ เช่น การสื่อสารแห่งประเทศไทย และบริษัท ทศท คอร์ปอเรชั่น จำกัด เพิ่มขึ้น นอกจากนี้
กลุ่มฯ ก็มีแผนที่

-17-

จะเพิ่มการจำหน่ายผลิตภัณฑ์ทางด้านการสื่อสารใหม่ๆ รวมทั้งการพัฒนาบุคคลากรของกลุ่มฯ
ให้มีความสามารถในการให้บริการที่สูงขึ้น ทั้งนี้เพื่อเพิ่มศักยภาพของกลุ่มฯ
ในการให้บริการในโครงการโทรคมนาคมที่ต้องอาศัยเทคโนโลยีระดับสูงที่คาดว่าจะเกิดขึ้นในอนาคตอันใกล้

-   การเปลี่ยนแปลงในปีที่ผ่านมา

  ในปี 2545 กลุ่มฯ
  ได้ดำเนินธุรกิจการจัดจำหน่ายและให้บริการติดตั้งอุปกรณ์สื่อสารให้กับผู้ใช้บริการ

โทรศัพท์เคลื่อนที่ในลักษณะของ Turn Key Project
และเพิ่มผลิตภัณฑ์การจัดจำหน่ายและติดตั้งอุปกรณ์สื่อสารข้อมูลแบบไร้สาย (Wireless
Transmission Equipment) เพิ่มขึ้น อาทิเช่น Wireless LAN, Wireless
Point-to-Point, Wireless Point-to-MultiPoint, Laser Link เป็นต้น

-   ภาวะการแข่งขัน

  ในปี 2545 มีการแข่งขันที่รุนแรงขึ้น
  ทั้งในด้านของผู้ประกอบการรายเก่าและรายใหม่ที่เข้าสู่ธุรกิจ

โทรคมนาคม มีการขยายการลงทุนเครือข่ายระบบสัญญาณสื่อสารเพื่อรองรับการแข่งขันในอนาคต
ประกอบกับแนวโน้มในการเปิดเสรีธุรกิจด้านนี้ จึงทำให้มีผู้ประกอบการรายใหม่ๆ
พยายามเข้ามามีส่วนแบ่งในตลาดอย่างต่อเนื่อง ทำให้การแข่งขันทวีความรุนแรงยิ่งขึ้น
ทั้งนี้ทางกลุ่มฯ
เชื่อว่าผู้ที่จะมีความสามารถในการแข่งขันได้จะต้องไม่เพียงแต่มีฐานะการเงินที่เข้มแข็งเพียงอย่างเดียว
แต่จะต้องมีประสบการณ์ทางด้านเทคนิค และชื่อเสียงที่ดีอีกด้วย

กลุ่มสิ่งแวดล้อม

-   หน้าที่และความรับผิดชอบของหน่วยงาน

  พัฒนาธุรกิจและดำเนินงานโครงการด้านสิ่งแวดล้อม ประกอบด้วย 4 แผนก คือ
  แผนกเทคโนโลยีทาง

ด้านน้ำ แผนกการตรวจสอบสภาพแวดล้อม แผนกเทคโนโลยีชีวภาพ (Biotechnology)
และแผนกวัตถุอันตราย (Hazardous)

ลูกค้าเป้าหมาย ได้แก่ หน่วยงานของรัฐ รัฐวิสาหกิจ บริษัทเอกชนต่างๆ
ที่มีโครงการการจัดการด้าน สิ่งแวดล้อม เช่น การประปาฯ องค์การบริหารส่วนท้องถิ่น
โรงงานอุตสาหกรรม เป็นต้น

-   ผลการดำเนินงานในปีที่ผ่านมาและโครงการในอนาคต

  เนื่องจากกลุ่มฯ ยังอยู่ในช่วงเริ่มต้นของการพัฒนาโครงการและการลงทุน
  โครงการส่วนใหญ่จึงเป็น

โครงการที่ดำเนินการต่อเนื่องจากปี 2545
และคาดว่าผลประกอบการและความชัดเจนของโครงการจะเริ่มปรากฏในปี 2546

โครงการที่สำคัญ ได้แก่ โครงการลงทุนด้านน้ำประปา โครงการบำบัดน้ำเสียในชุมชนขนาดใหญ่
โครงการเทคโนโลยีด้าน IT ที่เกี่ยวกับเครื่องมือตรวจสอบคุณภาพน้ำ คุณภาพอากาศ
โครงการบำบัดน้ำเสีย อุตสาหกรรมโดยใช้เทคโนโลยีชีวภาพ (Biotechnology) เป็นต้น

-18-

-   ภาวะการแข่งขัน

  มีผู้ประกอบการในธุรกิจด้านสิ่งแวดล้อมหลายราย
  ผู้ที่มีประสบการณ์ในการบริหารโครงการจะได้เปรียบ

ในการนำเสนอโครงการ รวมทั้งความพร้อมในเรื่องของเทคโนโลยีสารสนเทศและบุคคลากร

การที่บริษัทฯ เป็นผู้จัดจำหน่ายเทคโนโลยีสารสนเทศและระบบการจัดการข้อมูลต่างๆ
ประกอบกับความพร้อมด้านบุคคลากรและชื่อเสียงของบริษัทฯ ทำให้กลุ่มฯ
มีความพร้อมและได้รับความเชื่อถือให้เข้าร่วมในการนำเสนองานโครงการที่สอดคล้องตรงกับความต้องการของลูกค้า

กลุ่มการพิมพ์และเทคโนโลยี

-   หน้าที่และความรับผิดชอบของหน่วยงาน

  ดำเนินธุรกิจจัดจำหน่ายเครื่องพิมพ์ Variable Inkjet Printer จากประเทศสหรัฐอเมริกา
  และเป็นตัวแทน

จำหน่ายเครื่องพิมพ์ออฟเซต Miyakoshi จากประเทศญี่ปุ่น

-   ภาวะการแข่งขัน

  การที่บริษัทฯ ได้เป็นผู้จัดจำหน่ายเครื่องพิมพ์แปรเปลี่ยนได้ ซึ่งเป็นเครื่องพิมพ์ที่ทันสมัย
  สามารถตอบ

สนองความต้องการของลูกค้าได้ เพราะสอดคล้องกับลักษณะงานพิมพ์ในปัจจุบัน ทำให้กลุ่มฯ
มีความมั่นใจ ในการแข่งขันกับผู้ประกอบการอื่นๆ ในธุรกิจด้านการพิมพ์

-   ผลการดำเนินงานในปีที่ผ่านมาและโครงการในอนาคต

  ผลการดำเนินงานของกลุ่มฯ ในปี 2545 เป็นที่น่าพอใจ
  เนื่องจากสามารถจำหน่ายเครื่องพิมพ์ข้อมูล

แปรเปลี่ยนได้ (Variable Inkjet Printer) ของ Scitex Digital Printing, Inc.
จากสหรัฐอเมริกา ให้กับสำนังานสลากกินแบ่งรัฐบาลเพิ่มอีก 1 ชุดในปี 2545
หลังจากที่จำหน่ายไปแล้วจำนวน 2 ชุด ในปี 2544 นอกจากนี้กลุ่มฯ ยังสามารถจำหน่ายเพิ่มอีก 1
ชุด ให้กับบริษัทที่รับพิมพ์ใบหุ้น เช็คธนาคาร
เครื่องพิมพ์ข้อมูลแปรเปลี่ยนได้นี้เป็นเครื่องพิมพ์ที่เหมาะสำหรับกลุ่มลูกค้าที่มีลักษณะงานขนาดใหญ่ใช้สะดวกและสามารถพิมพ์ได้จำนวนมาก
เพราะ

เครื่องนี้มีความเร็วสูงถึง 150 เมตรต่อนาที สิ่งพิมพ์แต่ละชิ้นสามารถเปลี่ยนแปลงข้อมูลได้
จึงเหมาะสมสำหรับการพิมพ์สลากกินแบ่งหรืองานพิมพ์ทั่วไปที่ต้องการเปลี่ยนแปลงข้อมูลและยังสามารถพิมพ์โฆษณาเพิ่มเข้าไปได้
ลูกค้าสามารถเลือกโฆษณาได้ตามกลุ่มเป้าหมายที่ต้องการ
เป็นการเพิ่มความหลากหลายในการใช้งานให้กับลูกค้า
เครื่องพิมพ์นี้ยังเหมาะสำหรับลูกค้าที่ต้องการพิมพ์งานต่างๆ ในปริมาณที่ต้องการ (Print on
demand) เพราะง่ายและสะดวกในการบริหารสินค้าคงคลัง
จึงมีแนวโน้มว่าเครื่องพิมพ์นี้จะเป็นที่นิยมในตลาดมากขึ้นและกำลังเป็นที่สนใจอย่างมากของโรงพิมพ์ขนาดใหญ่
และกลุ่มฯลูกค้าที่มีงานพิมพ์จำนวนมากที่ต้องการเปลี่ยนแปลงข้อมูลการโฆษณา

ในปี 2546 กลุ่มฯ มีนโยบายในการรณรงค์ให้ผู้ประกอบการรู้จักเครื่องพิมพ์ข้อมูลแปรเปลี่ยนได้
(Variable Inkjet Printer) และเครื่องพิมพ์ออฟเซต Miyakoshi มากขึ้น
เครื่องพิมพ์แต่ละเครื่องมีมูลค่าสูงทำให้คาดหมายว่าการดำเนินงานจะได้รับผลตอบแทนเป็นอย่างดีในอนาคต

-19-

ฝ่ายโครงการพิเศษ

-   หน้าที่และความรับผิดชอบของหน่วยงาน

จำหน่ายเครื่องมือและระบบอิเล็กทรอนิกส์ที่ใช้งานเฉพาะด้าน
โดยจัดจำหน่ายพร้อมติดตั้งสำหรับสินค้าบางชนิด
และให้บริการซ่อมบำรุงเครื่องมือและระบบอิเล็กทรอนิกส์ต่างๆ

-   ผลการดำเนินงานในปีที่ผ่านมาและโครงการในอนาคต

  ผลการดำเนินงานในปี 2545 เมื่อเทียบกับปี 2544 เป็นที่น่าพอใจและบรรลุเป้าหมายที่ได้ตั้งไว้
  ภาวะ

เศรษฐกิจส่งผลต่อการดำเนินงานของฝ่ายน้อยมาก
เนื่องจากสินค้าที่จัดจำหน่ายและบริการจะเป็นโครงการที่มีลักษณะเฉพาะที่มีความต้องการต่อเนื่องในระยะยาว
และตลาดกลุ่มเป้าหมาย เป็นลักษณะของ Niche Market อย่างไรก็ตาม
การแข็งตัวของค่าเงินยูโรในปีที่ผ่านมาก่อให้เกิดผลกระทบทางลบต่อโครงการพอสมควร
เนื่องจากสินค้าหลักมาจากประเทศในทวีปยุโรป

ในปี 2546 ฝ่ายฯ จะเริ่มโครงการซื้ออุปกรณ์หลักมาพัฒนาเป็นระบบ
ให้ตรงกับความต้องการของลูกค้ามากที่สุด
กลุ่มลูกค้าเป้าหมายส่วนใหญ่ยังคงเป็นหน่วยงานของราชการและรัฐบาลเช่นเดียวกับปี 2545

-   การเปลี่ยนแปลงในปีที่ผ่านมา

รูปแบบการดำเนินธุรกิจในปี 2545 จะเป็นลักษณะต่อเนื่องจากปีก่อน กล่าวคือฝ่ายฯ
เริ่มให้บริการติดตั้งสำหรับสินค้าที่จัดจำหน่ายในปี 2544
ทั้งนี้เพื่อให้สามารถตอบสนองความต้องการและให้บริการแก่ลูกค้าได้อย่างครบวงจร

-   ภาวะการแข่งขัน

เนื่องจากสินค้าที่ฝ่ายฯ จัดจำหน่ายและให้บริการเป็นสินค้าและบริการเฉพาะด้าน
ทำให้มีคู่แข่งน้อยรายและเป็นคู่แข่งเฉพาะด้าน
ลักษณะการแข่งขันขึ้นอยู่กับทักษะความชำนาญในเทคโนโลยี
ความพร้อมของข้อมูลของผู้แข่งขันแต่ละราย รวมถึงความสัมพันธ์ที่ดีที่มีต่อลูกค้า
เป็นปัจจัยสำคัญในการแข่งขัน ซึ่งทางฝ่ายฯ ได้ตระหนักและให้ความสำคัญต่อปัจจัยดังกล่าวเสมอมา

สายธุรกิจเทรดดิ้ง

กลุ่มสินค้าอุปโภคและบริโภค

-   หน้าที่และความรับผิดชอบของหน่วยงาน

  เป็นธุรกิจที่จัดตั้งในรูปแบบของบริษัทในเครือ ดำเนินการผลิตและจำหน่ายสินค้าบริโภคทั้งในและ

ต่างประเทศ ได้แก่

บริษัท ล็อกซเล่ย์ เทรดดิ้ง จำกัด

  เป็นผู้จัดจำหน่ายสินค้าของผู้ผลิตแต่เพียงผู้เดียว โดยทำหน้าที่จัดจำหน่ายสินค้าสู่ร้านค้าขายส่งและ

ห้างสรรพสินค้าทั่วประเทศ สินค้าที่จัดจำหน่าย ได้แก่ น้ำมันพืชกุ๊ก นมสดหนองโพ แป้งโกกิ
ผลิตภัณฑ์ตราตาชั่ง และผลิตภัณฑ์ทูน่ากระป๋องตราซีเล็ค รวมถึงถั่วลันเตากรอบกรีนนัท

-20-

บริษัท แอสแพค ออยล์ (ไทยแลนด์) จำกัด

  เป็นกิจการร่วมทุนระหว่าง บริษัท ล็อกซเล่ย์ จำกัด (มหาชน) และบริษัท บี พี จำกัด (บริษัท บี
  พี จำกัดเป็น

บริษัทจดทะเบียนในตลาดหลักทรัพย์ ในกรุงลอนดอน ประเทศอังกฤษ)
เพื่อประกอบกิจการเกี่ยวกับพลังงานและเคมีภัณฑ์ ที่มีรายได้สูงสุดในสหราชอาณาจักร บริษัท
แอสแพค ออยล์ (ไทยแลนด์) จำกัด
เป็นผู้ผลิตและจำหน่ายผลิตภัณฑ์หล่อลื่นภายใต้เครื่องหมายการค้าคาสตรอล (Castrol) และบี พี
(BP) ทั้งสองผลิตภัณฑ์ต่างมีศักยภาพทางการตลาดที่ต่างกัน และเป็นที่นิยมของผู้บริโภค

บริษัท น้ำหวานลาว จำกัด

  ผลิตและจำหน่ายน้ำอัดลม ในสาธารณรัฐประชาธิปไตยประชาชนลาว (สปป.ลาว)
  ภายใต้เครื่องหมาย

การค้า เป็ปซี่ มิรินดา และเซเว่นอัพ ซึ่งมีผลิตภัณฑ์ทั้งประเภท บรรจุขวดแก้ว กระป๋อง และขวด
PET

-   ผลการดำเนินงานในปีที่ผ่านมาและโครงการในอนาคต

บริษัท ล็อกซเล่ย์ เทรดดิ้ง จำกัด

  ประสบภาวะการแข่งขันสูงมาก
  โดยเฉพาะระยะเศรษฐกิจถดถอยสินค้าคู่แข่งส่วนใหญ่เน้นการตัดราคา

รุนแรง ทำให้เสียค่าส่งเสริมการขายค่อนข้างสูง
อย่างไรก็ตามการเข้าสู่ตลาดของคู่แข่งขันรายใหม่นั้น
ทำได้ค่อนข้างยากเพราะคู่แข่งต้องมีสินค้าที่มีคุณภาพดี มีปริมาณการขายมากเพียงพอ
และมีการสนับสนุนการขายสูงในระยะเวลานานต่อเนื่อง บริษัทฯ
จึงสามารถรักษาส่วนแบ่งตลาดได้เป็นอย่างดี แผนการดำเนินงานของบริษัทฯ ในปัจจุบันและอนาคต
คือการพัฒนาสินค้าให้มี Line Extension มากขึ้น จัดหาสินค้าใหม่ที่มีศักยภาพเข้ามาจำหน่าย
และพัฒนาสินค้าที่บริษัทฯ เป็นเจ้าของสินค้าเอง รวมทั้งเพิ่มปริมาณการขายสินค้าให้สูงขึ้น

  บริษัท แอสแพค ออยล์ (ไทยแลนด์) จำกัด

  ผลรวมของยอดจำหน่ายผลิตภัณฑ์หล่อลื่น Castrol และ BP อยู่ในลำดับต้นๆ ของประเทศไทย
  ผลิตภัณฑ์

ทั้ง Castrol และ BP ได้พัฒนาและออกแบบเพื่อเป็นผู้นำในอุตสาหกรรมหล่อลื่นทุกแขนง
ซึ่งอาจแบ่งได้ตามลักษณะของตลาด ดังนี้ Automotive Consumer หมายถึง ผู้ใช้ยานยนต์ทั่วไป
เช่น รถยนต์, รถบรรทุก, รถจักรยานยนต์ ทั้ง Castrol และ BP
ต่างมีสินค้าที่ได้รับความนิยมในตลาด เช่น Castrol Formular RS, Castrol GTX
Magnatec, Castrol GO เป็นต้น สำหรับผลิตภัณฑ์ BP ที่ได้รับความนิยม เช่น BP Visco, BP
Vistra Automotive Fleet เป็นกลุ่มธุรกิจด้านยานยนต์ที่รับใช้สาธารณชนทั่วไป เช่น
รถบัสระหว่างจังหวัด, รถประจำทาง, รถแท็กซี่, รถบรรทุกสินค้า ทั้ง Castrol และ BP
ต่างมีสินค้าที่ช่วยให้ยานยนต์เหล่านี้สามารถยืดอายุการเปลี่ยนถ่ายน้ำมันหล่อลื่น
ช่วยให้ลดต้นทุนดำเนินการและรักษาประสิทธิภาพของเครื่องยนต์ให้ใช้งานได้นาน Industrial
Lubricant เป็นกลุ่มโรงงานอุตสาหกรรม เช่น กลุ่มชิ้นส่วนยานยนต์, กลุ่มอิเล็กทรอนิกส์
ตลอดจนกลุ่มอุตสาหกรรมพื้นฐาน แต่ละอุตสาหกรรมมีความต้องการผลิตภัณฑ์หล่อลื่นต่างกัน
ซึ่งต้องการผลิตภัณฑ์หล่อลื่นและบริการหลังการขายเฉพาะทาง Marine Lubricant
การเดินเรือทะเล ตลอดจนเรือประมง ต้องใช้น้ำมันหล่อลื่นชนิดพิเศษ
ซึ่งออกแบบสำหรับเครื่องยนต์ทำงานหนักในเรือ ทั้งผลิตภัณฑ์ Castrol และ BP
ต่างมีสินค้าและเครือข่ายการ เติมน้ำมันทั่วโลก
ช่วยให้กองเรือได้รับความสะดวกในการซ่อมบำรุงเรือให้มีประสิทธิภาพสูง

-21-

บริษัท น้ำหวานลาว จำกัด

ปี 2545 ตลาดน้ำอัดลมในสาธารณรัฐประชาธิปไตยประชาชนลาว มีการแข่งขันกันมาก
ผู้ผลิตรายใหม่เร่งขยายตลาด และมีสินค้านำเข้าจากชายแดนไทย
และสาธารณรัฐสังคมนิยมเวียดนาม เข้ามาจำหน่ายมากขึ้น อย่างไรก็ตาม บริษัทมีการ
ปรับปรุงกลยุทธ์การตลาดอย่างต่อเนื่อง ทำให้สามารถรักษาส่วนแบ่งตลาดไว้ได้ถึงร้อยละ 93 หรือ
2.11 ล้านลัง เพิ่มขึ้นจากปีก่อนหน้าเล็กน้อย

สำหรับในปี 2546 คาดว่าการแข่งขันจะรุนแรงมาก
จึงต้องเร่งการขายตรงและส่งเสริมการขายมากขึ้น เพื่อรักษาส่วนแบ่งตลาดไว้ในระดับเดิม
โดยคาดว่ายอดขายจะเพิ่มขึ้นร้อยละ 4 เป็น 2.2 ล้านลัง

กลุ่มเคมีภัณฑ์

-   หน้าที่ความรับผิดชอบของหน่วยงาน

  ดำเนินธุรกิจนำเข้าและจำหน่ายสินค้าประเภทเคมีภัณฑ์ รวมทั้งผลิตผลิตภัณฑ์ทำความสะอาด
  โครงสร้าง

ของกลุ่มฯ ประกอบด้วย 2 ฝ่าย คือ ฝ่ายเคมีอุตสาหกรรม 1
เป็นตัวแทนจำหน่ายผลิตภัณฑ์ในกลุ่มเคมีสำหรับ อุตสาหกรรมฟอกหนัง สิ่งทอ กระดาษ แก้ว เกษตร
และผลิตภัณฑ์ทำความสะอาด และฝ่ายเคมีอุตสาหกรรม 2
เป็นตัวแทนจำหน่ายผลิตภัณฑ์ในกลุ่มเคมีอุตสาหกรรมทั่วไป
ผลิตภัณฑ์ที่จำหน่ายสามารถแยกได้ตามประเภทของอุตสาหกรรมดังนี้ อุตสาหกรรมเครื่องสำอาง เช่น
Talcum Powder ซึ่งผ่านการฆ่าเชื้ออย่างดี ใช้ในการผลิตแป้งฝุ่นสำหรับเด็ก
อุตสาหกรรมยางและพลาสติก เช่น Carbon Black, Zinc Oxide อุตสาหกรรมน้ำยาปรับผ้านุ่ม
เช่น Quaternary Ammonium Salts อุตสาหกรรมสี เช่น Thickening Agent และ
Dispersing Agent อุตสาหกรรมอาหารและผงซักฟอก เช่น Sodium Carboxyl Methyl
Cellulose (CMC) อุตสาหกรรมเซรามิค แก้ว อิฐทนไฟ เช่น Potassium Feldspar และ
Calcined Alumina และสารช่วยเร่งการตกตะกอนในน้ำดื่มน้ำทิ้ง เช่น polymer เป็นต้น

-   ผลการดำเนินงานในปีที่ผ่านมาและโครงการในอนาคต

  กลุ่มฯ มีผลประกอบการในปี 2545 เป็นที่น่าพอใจ และเป็นไปตามเป้าหมายที่กำหนดไว้
  การที่กลุ่มฯ

ให้ความสำคัญกับคุณภาพของสินค้าและประสิทธิภาพในการให้บริการ
ถือเป็นการสร้างมูลค่าเพิ่มที่สามารถ ตอบสนองความต้องการของลูกค้าได้ บริษัทฯ
สามารถรักษาความสัมพันธ์ที่ดีที่มีต่อลูกค้าและได้รับความไว้วางใจจากลูกค้าด้วยดีตลอดมา
เพราะบริษัทฯ มีชื่อเสียงและประสบการณ์ด้านอุตสาหกรรมเคมีมานานกว่า 40 ปี พัฒนาการ
ที่ต่อเนื่องและความก้าวหน้าทางเทคโนโลยีอุตสาหกรรมการผลิต ทำให้กลุ่มฯ
มีความพร้อมในการพัฒนาและปรับปรุงสายผลิตภัณฑ์และการให้บริการกับลูกค้าตามที่ลูกค้าต้องการ
กลุ่มฯ สามารถคัดเลือกแหล่งวัตถุดิบที่มีคุณภาพ มีการตรวจสอบคุณภาพ (Quality Control)
วัตถุดิบอย่างเป็นระบบ เพื่อให้ลูกค้ามั่นใจว่าได้รับสินค้าที่ดีมีคุณภาพ

ในปี 2546 กลุ่มฯ มีนโยบายที่จะขยายธุรกิจเข้าสู่อุตสาหกรรมเคมีใหม่ๆ
โดยเริ่มเป็นตัวแทนจำหน่ายปุ๋ยเคมีที่ใช้กับพืชเฉพาะอย่าง รวมทั้งการพัฒนาวัตถุดิบใหม่ๆ
เพื่อรองรับเทคโนโลยีการผลิตใหม่ๆ ที่เปลี่ยนแปลงนอกจากนี้ กลุ่มฯ
ยังคงขยายช่องทางการจำหน่ายเข้าสู่ระบบ e-Commerce และ B2B (Business to
Business) ต่อเนื่องจากปี 2544 เพื่อรองรับรูปแบบทางการค้าในอนาคต

-22-

-   การเปลี่ยนแปลงในปีที่ผ่านมา

  ในปี 2545 กลุ่มฯ
  เริ่มเป็นผู้นำเข้าและจัดจำหน่ายสินค้าเองสำหรับสินค้าบางชนิดแทนที่จะเป็นตัวแทน

จำหน่ายเพียงอย่างเดียว นอกจากนี้กลุ่มฯ
ยังได้เพิ่มความหลากหลายและชนิดของสินค้าโดยการแบ่งประเภท (Grading) และส่วนผสม
(Formula) นอกจากนี้กลุ่มฯ เริ่มจำหน่ายสารเคมีเพื่อการเกษตร ซึ่งมีโอกาสเติบโตทางธุรกิจสูง

ในปี 2545 โรงงานผลิตผลิตภัณฑ์ทำความสะอาดของกลุ่มฯ ได้รับ GMP Certificate (Good
Manufacturing Practice) จากสำนักงานมาตรฐานอุตสาหกรรม
ในความรับผิดชอบของสำนักงานคณะกรรมการอาหารและยา กระทรวงสาธารณสุข
ในฐานะที่โรงงานมีระบบการจัดการอาชีวะอนามัยและความปลอดภัยที่ดี

-   ภาวะการแข่งขัน

  ธุรกิจเคมีภัณฑ์เริ่มมีการแข่งขันสูงขึ้น ทั้งนี้เพราะมีผู้แข่งขันหลายราย
  นอกจากจะแข่งขันกันด้านราคา

ยังแข่งขันกันด้านคุณภาพของสินค้าและบริการ กล่าวคือมีการเปรียบเทียบมูลค่าเพิ่ม (Value
Added) ที่ให้กับสินค้า เช่น ความพร้อมในการจัดส่งสินค้าให้ทันกำหนดที่ลูกค้าต้องการ
คุณภาพที่ได้มาตรฐานของวัตถุดิบและโรงงานผลิต เช่น กำหนดว่า โรงงานผลิตจะต้องได้รับ GMP
Certificate (GMP) ความก้าวหน้าของระบบเทคโนโลยีสารสนเทศ
ก็เป็นปัจจัยหนึ่งที่ส่งผลให้การแข่งขันรุนแรงขึ้น ทั้งนี้เพราะข้อมูลเกี่ยวกับแหล่งวัตถุดิบ ราคา
ช่องทางการจัดจำหน่ายเริ่มเป็นที่แพร่หลายที่ผู้ประกอบการสามารถเข้าถึงได้โดยตรงโดยทางบริษัทฯ
ได้เน้นถึงการเป็น Superior Supplier ให้กับลูกค้า

กลุ่มผลิตภัณฑ์ก่อสร้าง

-   หน้าที่และความรับผิดชอบของหน่วยงาน

  ผลิต จัดจำหน่ายและให้บริการเกี่ยวกับผลิตภัณฑ์ก่อสร้าง เช่น ลิฟท์ บันไดเลื่อน หลังคาเหล็ก
  Space

Frame โครงหลังคาบ้านและอุปกรณ์ระบบควบคุมอาคาร ฯลฯ

-   ผลการดำเนินงานในปีที่ผ่านมาและโครงการในอนาคต

  ภาวะเศรษฐกิจโดยเฉพาะธุรกิจอสังหาริมทรัพย์ในปี 2545 เริ่มฟื้นตัวจากปี 2544
  แต่เนื่องจากสภาวะ

ด้านการตลาดและการแข่งขัน รวมทั้งตลาดกลุ่มเป้าหมายที่เปลี่ยนแปลงไป ทำให้กลุ่มฯ
ต้องปรับโครงสร้างการบริหารและกลยุทธ์ทางการตลาดให้สอดคล้องกับสถานการณ์
โดยเริ่มหันมาผลิตสินค้าที่กลุ่มฯ คิดว่ามีศักยภาพในการจำหน่ายสูง
มีคุณภาพสูงกว่าหรือเท่าเทียมกันเพื่อทดแทนการนำเข้าจากต่างประเทศ
ทั้งนี้เพื่อลดต้นทุนของสินค้าของกลุ่มฯ นอกจากนี้กลุ่มฯ
ยังผลิตสินค้าที่คำนึงถึงลักษณะการใช้งานเฉพาะของกลุ่มลูกค้าเป้าหมาย
เพื่อเพิ่มศักยภาพการแข่งขันทางการตลาดให้สูงขึ้น เช่น
สินค้าที่ผลิตขึ้นเพื่อรองรับนโยบายของรัฐบาลในการส่งเสริมการประหยัดพลังงาน
ซึ่งเป็นไปตามกระแสนิยมของผู้บริโภค นอกจากนี้เพื่อเป็นการประกันคุณภาพของสินค้าและบริการ
กลุ่มฯ ได้เข้าสู่โครงการบริหารระบบคุณภาพ ISO ขณะนี้มีความคืบหน้าของโครงการประมาณร้อยละ
90 คาดว่าจะแล้วเสร็จในไตรมาสที่หนึ่งปี 2546

-23-

-   การเปลี่ยนแปลงในปีที่ผ่านมา

  กลุ่มฯ ปรับกลยุทธ์การดำเนินงานให้สอดคล้องกับสถานการณ์ที่เปลี่ยนไปในปี
  2545โดยหันมาผลิตสินค้า

เองในลักษณะของ Original Equipment Manufacturing (OEM) กล่าวคือกลุ่มฯ จะออกแบบ
คิดค้นรูปแบบของผลิตภัณฑ์ แล้วนำเสนอสถาปนิกของลูกค้าให้เลือกใช้
เป็นการจำหน่ายผลิตภัณฑ์ก่อสร้างที่สามารถตอบสนองความต้องการและรสนิยมของลูกค้าได้มากขึ้น
สินค้าเหล่านี้ ได้แก่ โครงหลังคาบ้านจัดสรร Space Frame
ปรากฏว่าผลการตอบรับจากกลุ่มลูกค้าเป้าหมายเป็นที่น่าพอใจ

-   ภาวะการแข่งขัน

ผู้ประกอบการในตลาดผลิตภัณฑ์ก่อสร้างยังคงมีการแข่งขันสูงอยู่มาก อุปทานยังมากกว่าอุปสงค์
นโยบายการดำเนินธุรกิจของกลุ่มฯจำเป็นจะต้องปรับเปลี่ยนให้สอดคล้องกับสภาวการณ์การแข่งขันของตลาดอยู่ตลอดเวลา

กลุ่มคอนซูเมอร์อิเล็กทรอนิกส์

-   หน้าที่และความรับผิดชอบของหน่วยงาน

กลุ่มคอนซูเมอร์อิเล็กทรอนิกส์ ประกอบด้วย

แผนกโทรศัพท์มือถือ เป็นผู้นำเข้าและเป็นตัวแทนจำหน่ายเครื่องโทรศัพท์คลื่อนที่ทุกระบบและทุกยี่ห้อ
รวมทั้งได้รับแต่งตั้งให้เป็น Authorized Distributor
และเป็นผู้ดำเนินการศูนย์บริการซ่อมบำรุงหลังการขายของเครื่องโทรศัพท์เคลื่อนที่โซนี่อิริคสัน
(GSP) นอกจากนั้น ยังเป็นผู้นำเข้าและจำหน่ายเครื่องโทรศัพท์เคลื่อนที่ยี่ห้อ Maxon
จากประเทศสาธารณรัฐเกาหลีแต่เพียงผู้เดียวในประเทศไทย

แผนกคอมพิวเตอร์ เป็นผู้จัดจำหน่ายเครื่องคอมพิวเตอร์ (Corporate Reseller) ของ IBM,
Fujitsu และ Hewlett Packard (HP) นอกจากนั้น
ยังได้รับแต่งตั้งให้เป็นผู้นำเข้าและจัดจำหน่ายอุปกรณ์ต่อพ่วง (Peripheral) ของคอมพิวเตอร์
Eagle Tec แต่เพียงผู้เดียว

-   ผลการดำเนินงานในปีที่ผ่านมาและโครงการในอนาคต

ยอดจำหน่ายเครื่องโทรศัพท์เคลื่อนที่เพิ่มขึ้นกว่าสองเท่าเมื่อเทียบกับปี 2544 ทั้งนี้
เนื่องจากการปลดล็อกอีมี่ ทำให้ผู้บริโภคสามารถซื้อเครื่องโทรศัพท์เคลื่อนที่ และ SIM CARD
แยกต่างหากจากกัน ส่งผลให้ราคาเครื่องโทรศัพท์เคลื่อนที่ปรับตัวลดลง
และกระตุ้นให้ผู้บริโภคหันมาเปลี่ยนเครื่องโทรศัพท์เคลื่อนที่มากขึ้น

การเปลี่ยนช่องทางการจัดจำหน่ายเครื่องคอมพิวเตอร์และอุปกรณ์ต่อพ่วง
จากเดิมที่เน้นการค้าส่งเฉพาะเครื่องคอมพิวเตอร์ ซึ่งมีอัตราผลตอบแทนต่อเครื่องค่อนข้างต่ำ
มาเป็นการเข้าประมูลงานโครงการที่เป็นการจัดหาทั้งเครื่องคอมพิวเตอร์และบริการเสริมที่เกี่ยวเนื่อง
เช่น การจัดหา Software และการออกแบบระบบงาน เป็นต้น
ให้กับหน่วยงานราชการและบริษัทเอกชนขนาดใหญ่ ซึ่งให้ผลตอบแทนที่สูงกว่า
ทำให้ผลประกอบการจากการจำหน่ายเครื่องคอมพิวเตอร์ดีขึ้นกว่าปี 2544

-24-

  ปี 2546 นับเป็นปีทองแห่งการเปลี่ยนเครื่องโทรศัพท์เคลื่อนที่ ทั้งนี้
  เนื่องจากเทคโนโลยีจอสีได้เข้ามา

แทนที่จอขาวดำที่ใช้อยู่ในปัจจุบัน นอกจากนั้น เครื่องโทรศัพท์เคลื่อนที่รุ่นใหม่ๆ
ที่ได้เริ่มเปิดตัวไปในช่วงปลายปี 2545 ได้เพิ่มคุณสมบัติใหม่ๆ เช่น การรองรับระบบ Tri-Band
และการส่งข้อมูลในระบบ MMS เป็นต้น
จึงทำให้คาดการณ์ได้ว่ายอดผู้บริโภคที่ต้องการจะเปลี่ยนเครื่องโทรศัพท์เคลื่อนที่จะเพิ่มสูงกว่าปี
2545 สำหรับตลาดเครื่องคอมพิวเตอร์ก็มีแนวโน้มขยายตัวเพิ่มขึ้นเช่นกัน ทั้งนี้
เนื่องจากการขยายตัวของงบประมาณด้านสารสนเทศของภาครัฐ

กลยุทธ์ที่กลุ่มฯ จะใช้ในปี 2546 สำหรับตลาดโทรศัพท์เคลื่อนที่
คือการขยายเครือข่ายร้านค้าที่จำหน่ายเครื่องโทรศัพท์เคลื่อนที่ให้มากขึ้น
เพื่อรองรับความต้องการของผู้บริโภคที่ต้องการเปลี่ยนเครื่องโทรศัพท์เคลื่อนที่ใหม่
และจะเน้นการจำหน่ายเครื่องโทรศัพท์เคลื่อนที่โซนี่อิริคสัน และ Maxon ซึ่งกลุ่มฯ เป็นผู้นำเข้า
สำหรับตลาดเครื่องคอมพิวเตอร์ กลุ่มฯ
ก็คงเน้นการประมูลงานของหน่วยงานราชการและบริษัทเอกชนขนาดใหญ่ดังเช่นในปีที่ผ่านมา

-   ภาวะการแข่งขัน

  มีการแข่งขันค่อนข้างรุนแรงโดยเฉพาะธุรกิจจำหน่ายเครื่องโทรศัพท์เคลื่อนที่
  ทั้งนี้เนื่องจากผู้ประกอบการ

มีอิสระในการนำเข้าเครื่องโทรศัพท์เคลื่อนที่จากต่างประเทศ
ทำให้ราคาของเครื่องโทรศัพท์เคลื่อนที่ลดลงส่งผลให้กำไรจากการจำหน่ายต่อหน่วยลดลง
อย่างไรก็ตามราคาที่ปรับตัวลดลงก็เป็นเครื่องดึงดูดใจให้ผู้บริโภคหันมาซื้อเครื่องโทรศัพท์เคลื่อนที่เพิ่มขึ้น
ทั้งที่เป็นการซื้อเครื่องใหม่และเป็นการซื้อทดแทนเครื่องเดิมที่ล้าสมัย

สำหรับการแข่งขันในธุรกิจเครื่องคอมพิวเตอร์ นับว่าอยู่ในขั้นที่สูงมาก
ทั้งนี้เนื่องจากลักษณะของสินค้าที่ค่อนข้างจะล้าสมัยหรือตกรุ่นค่อนข้างเร็ว
ทำให้ผู้ประกอบการเร่งรีบที่จะจำหน่ายสินค้า แม้ว่าจะได้รับกำไรต่อเครื่องที่ค่อนข้างน้อย
แต่ก็ยังดีกว่าขาดทุนหากเก็บเป็นสินค้าคงคลังต่อไปอีกระยะหนึ่ง

-   การเปลี่ยนแปลงในปีที่ผ่านมา

  ในปี 2545 แผนกโทรศัพท์มือถือเน้นการขายเครื่องโทรศัพท์เคลื่อนที่
  และขยายเครือข่ายร้านค้าปลีก

เพิ่มขึ้น เพื่อรองรับปริมาณความต้องการของผู้บริโภคที่เพิ่มสูงขึ้น
ในขณะที่แผนกคอมพิวเตอร์เน้นการขายเครื่องคอมพิวเตอร์พร้อมบริการให้กับหน่วยงานราชการและบริษัทเอกชนขนาดใหญ่
ซึ่งให้ผลตอบแทนที่ดีกว่าการขายส่งเฉพาะเครื่องคอมพิวเตอร์อย่างเดียว

-25-

สายธุรกิจบริการอื่นๆ

กลุ่มธุรกิจบริการ

-   หน้าที่และความรับผิดชอบของหน่วยงาน

  กลุ่มธุรกิจบริการเป็นหน่วยงานที่จัดตั้งขึ้นตามแผนที่จะขยายธุรกิจให้ครบวงจร
  เพื่อสนองความต้องการ

และเพิ่มความสะดวกสบายให้แก่ผู้บริโภค โดยมีบริษัท ล็อกซเล่ย์ พร็อพเพอร์ตี้ ดีเวลลอปเม้นท์
จำกัด เป็นบริษัทหลักที่รับผิดชอบธุรกิจนี้

-   ผลการดำเนินงานในปีที่ผ่านมาและโครงการในอนาคต

  สำหรับการดำเนินงานในปี 2545 บริษัทฯ ยังคงดำเนินนโยบายเช่นเดียวกับปีที่ผ่านมา คือ
  การให้เช่า

อาคาร รับดูแลบริหารอาคารและบริหารโครงการ
รวมทั้งเป็นที่ปรึกษาและรับเหมางานขนาดเล็กที่มีความเสี่ยงทางการเงินน้อยที่สุด
และอยู่ในวิสัยที่บริษัทมีความสามารถดำเนินการได้
รวมทั้งพยายามควบคุมค่าใช้จ่ายและกำลังคนให้เหมาะสมกับปริมาณงาน

กลุ่มธุรกิจต่างประเทศ

-   หน้าที่และความรับผิดชอบของหน่วยงาน

  กลยุทธ์ของกลุ่มในปี 2546 จะดำเนินไปตามแรงผลักดันเช่นเดียวกับในปี 2545 แต่อย่างไรก็ดี
  ทางกลุ่มฯ

ได้เน้นและให้ความสำคัญมากขึ้นต่อการสรรหาบริษัทต่างชาติที่มีความสามารถทางด้านเทคโนโลยีที่เกี่ยวข้องเพื่อร่วมงานกับบริษัทในการเข้าแข่งขันประมูลงานสำหรับโครงการโครงสร้างพื้นฐานขนาดใหญ่ทั้งในประเทศไทยและบรรดาประเทศเพื่อนบ้าน
ทางกลุ่มฯ ได้พัฒนาบทบาทในการให้ความสนับสนุนเพื่อเข้าทำสัญญาตกลงกับต่างประเทศมากขึ้น
และได้มีส่วนร่วมกับรัฐบาลไทยในการเจรจาทางด้านการค้าและการลงทุนระหว่างประเทศในหลายโอกาสด้วยกัน
โดยเฉพาะในกรณีที่เกี่ยวกับกลุ่มประเทศในลุ่มแม่น้ำโขงภายใต้กรอบของความร่วมมือทางเศรษฐกิจอนุภาคแม่น้ำโขง
(Greater Mekong Subregion Economic Cooperation)
ซึ่งริเริ่มโดยธนาคารเพื่อการพัฒนาเอเชีย (ADB)

-   การดำเนินงานในปีที่ผ่านมาและโครงการในอนาคต

  การก่อวินาศกรรมอาคารเวิล์ดเทรดเซนเตอร์ เมื่อวันที่ 11 กันยายน 2545
  มีผลทำให้การค้าและการลงทุน

ระหว่างประเทศต้องชะงักหรือชะลอตัวลง
และมีผลในทางลบอย่างสำคัญต่อเศรษฐกิจของประเทศต่างๆ ในเอเชียตะวันออกเฉียงใต้
ซึ่งเพิ่งจะโผล่พ้นวิกฤติการณ์ของปี 2540 มาได้ ดังนั้น
กิจกรรมของกลุ่มจึงเน้นอยู่กับประเทศเวียดนามในฐานะตลาดเป้าหมายสำหรับปี 2545 เท่านั้น

โครงการทดลองศูนย์คมนาคมชนบท
ซึ่งได้รับเงินสนับสนุนจากองค์การแคนาดาเพื่อความร่วมมือระหว่างประเทศ (CIDA) ที่เริ่มขึ้นเมื่อปี
2545 ได้ก้าวหน้าไปอย่างเป็นที่น่าพอใจ
ซึ่งคาดว่าจะมีการขยายโครงการดังกล่าวในระดับที่กว้างขวางมากยิ่งขึ้น
หลังจากที่โครงการทดลองสำเร็จลุล่วงในไตรมาสแรกของปี 2546

-26-

ในปี 2545 ทางกลุ่มฯ ประสบความสำเร็จในการเข้าเป็นหุ้นส่วนทางด้านกลยุทธ์กับบริษัท ไอพีเด็กซ์
จากประเทศฝรั่งเศส เพื่อทำธุรกิจน้ำมันและแก๊สในประเทศไทย ภายใต้ชื่อ ไอพีเด็กซ์ ประเทศไทย
และคาดว่าบริษัทนี้จะสามารถเข้าลงนามในสัญญาการค้าได้ 2-3 สัญญาในปี 2546 นี้

-   สหภาพพม่า

  โอกาสในการทำธุรกิจของล็อกซเล่ย์ในสหภาพพม่าไม่กระเตื้องขึ้นเลยในปี 2545 แต่กระนั้นก็ตาม

ทางกลุ่มฯ ยังคงแสวงหาโอกาสต่อไปภายใต้กรอบของความร่วมมือทางเศรษฐกิจอนุภาคแม่น้ำโขง
(Greater Mekong Subregion Economic Cooperation)

-   สาธารณรัฐสังคมนิยมเวียดนาม

การประกอบธุรกิจของล็อกซเล่ย์ในเวียดนามในปี 2545
ให้ผลเกินเป้าหมายที่วางไว้จากผลแห่งการขยายตัวอย่างรวดเร็วของการส่งออกอาหารเลี้ยงกุ้ง
ซึ่งเริ่มขึ้นในปี 2546 และการส่งออกอุปกรณ์เครื่องใช้อิเล็กทรอนิกส์
รวมทั้งอุปกรณ์เครื่องมือสำหรับเพาะเลี้ยงกุ้ง สำหรับปี 2546 นี้
มีลู่ทางที่เห็นได้ชัดว่าการส่งออกไปยังเวียดนามจะยังขยายตัวต่อไป

ปัจจุบัน ทางกลุ่มฯ กำลังดำเนินการเพื่อจัดทำโครงการเพาะเลี้ยงกุ้งขึ้นในเวียดนาม
ร่วมกับบริษัทไทยเวียดนาม ซึ่งเป็นหุ้นส่วนในการทำธุรกิจส่งออกอาหารเลี้ยงกุ้งมาเป็นเวลานาน

-   สาธารณรัฐประชาธิปไตยประชาชนลาว

ในปี 2545 ธุรกิจของโรงแรมสุวรรณภูมิในหลวงพระบางยังขยายตัวต่อไป
โดยมีจำนวนนักท่องเที่ยวเข้ามาเที่ยวหลวงพระบางเพิ่มขึ้น อันเป็นผลจากการขยายสนามบิน
การเจรจากับกลุ่ม Ansana Spa เพื่อจัดตั้งสปาขึ้นในโรงแรมนี้ ยังดำเนินต่อไปอย่างเข้มข้น
และคาดว่าจะสามารถหาข้อสรุปได้ในปี 2546 นี้

Societe Commerciale Lao
ซึ่งเป็นบริษัทร่วมทุนระหว่างล็อกซเล่ย์กับหุ้นส่วนชาวลาวในท้องถิ่นได้ขยายขอบเขตการทำธุรกิจของบริษัทเกินกว่าการค้าขายแต่อย่างเดียว
โดยเข้ารับงานเหมาช่วงเพิ่มขึ้นให้แก่บริษัทของฝรั่งเศสและญี่ปุ่นซึ่งชนะการประมูลโครงการโครงสร้างพื้นฐานในลาว

-   สาธารณรัฐประชาชนจีน

ความร่วมมือซึ่งเริ่มขึ้นในปี 2542 ระหว่างสถาบันพฤกษศาสตร์แห่งคุณหมิงกับ Asian
Nutraceutical Center (ANC)
โดยมีล็อกซเล่ย์เป็นผู้ถือหุ้นรายใหญ่ยังเจริญก้าวหน้าอย่างแข็งแรงต่อไป
ทั้งนี้โครงการวิจัยร่วมระหว่างมหาวิทยาลัยเชียงใหม่กับสถาบันพฤกษศาสตร์แห่งคุณหมิง ซึ่ง ANC
เป็นผู้ให้ทุนสนับสนุนได้ผลิตสินค้าเพื่อสุขภาพ 3 ชนิด เสร็จลุล่วงแล้ว
ผลิตภัณฑ์ทั้งสามนี้ใช้พืชสมุนไพรของจีนแต่โบราณเป็นหลักคือ แปะก๊วย ตังกุย และเห็ดหลินจือ
และประสบความสำเร็จในการจัดจำหน่ายโดยการขายตรงในปี 2545 ผ่านบริษัท เอเชียนไลฟ์
ซึ่งเป็นบริษัทขายตรงและมีล็อกซเล่ย์เป็นผู้ถือหุ้นรายใหญ่ นอกจากนี้ ยังมีสินค้าเพื่อสุขภาพผมที่ ANC
และสถาบันพฤกษศาสตร์แห่งคุณหมิงได้ร่วมวิจัยเป็นผลสำเร็จและจัดจำหน่ายโดยการขายตรงในปี
2545 อีกด้วย

-27-

-   สาธารณรัฐประชาธิปไตยประชาชนเกาหลี

ในปี 2545 ธุรกิจของบริษัท ล็อกซเล่ย์ แปซิฟิค จำกัด (ล็อกซแพค)
ซึ่งเป็นบริษัทร่วมทุนระหว่างล็อกซเล่ย์, บริษัท จรุงไทย ของไต้หวัน และบริษัท TEL TECH
ของฟินแลนด์ เพื่อดำเนินธุรกิจโทรคมนาคมในพื้นที่ราจิน ซองบอง (หรือ ราซอน ในปัจจุบัน)
คงขยายตัวต่อไปหลังจากการก่อสร้างศูนย์โทรคมนาคม มูลค่า 200 ล้านบาทแล้วเสร็จในปี 2544
โดย ล็อกซแพค เริ่มทำการติดตั้งโทรศัพท์เคลื่อนที่ในระบบ GSM ขึ้นที่เมืองเปียงยาง และ ราซอน
ซึ่งได้รับอนุมัติภายใต้สัมปทานจากรัฐบาลแห่งสาธารณรัฐประชาธิปไตยประชาชนเกาหลีโครงการขั้นทดลองประสบความสำเร็จในการทดสอบเป็นอย่างดี
จึงคาดได้ว่าการติดตั้งขนาดใหญ่จะเริ่มดำเนินการได้ในปี 2546 นี้

กลุ่มธุรกิจภูมิภาค

-   หน้าที่และความรับผิดชอบ

  เป็นตัวแทนจำหน่ายผลิตภัณฑ์ด้านการศึกษา ด้านสิ่งแวดล้อม ด้านการสื่อสาร และสาธารณสุข เช่น

เครื่องคอมพิวเตอร์ และอุปกรณ์ต่อพ่วง รวมทั้งให้บริการด้านการขาย
ตลอดจนสนับสนุนการขยายฐานธุรกิจให้กับกลุ่มธุรกิจอื่นๆ ของบริษัทฯ และบริษัทในเครือ
โดยมุ่งเน้นการดำเนินธุรกิจในภูมิภาคเป็นสำคัญ

-   ภาวะการแข่งขัน

  ในปี 2545 กลุ่มฯ ประสบปัญหาการแข่งขันสูงจากคู่แข่งรายย่อย ซึ่งเสนอสินค้าในราคาที่ต่ำกว่า
  กลุ่มฯจึง

ได้ปรับกลยุทธ์การดำเนินธุรกิจโดยเน้นการจัดจำหน่ายในลักษณะของการประมูลโครงการตามหน่วยงานราชการและรัฐวิสาหกิจในภูมิภาคแทน

-   ผลการดำเนินงานในปีที่ผ่านมาและโครงการในอนาคต

ผลการดำเนินงานในปี 2545 เป็นไปตามเป้าหมายที่กำหนดไว้ กลุ่มฯ ยังคงให้ความสำคัญกับสถาบัน
การศึกษา หน่วยงานราชการ รัฐวิสาหกิจและเอกชนที่ยังมีความต้องการเครื่องคอมพิวเตอร์
ระบบเครือข่ายคอมพิวเตอร์และอุปกรณ์ต่อเชื่อมที่เกี่ยวข้อง
และยังตลาดให้ครอบคลุมไปยังหน่วยงานอื่นๆ มากขึ้น เช่น ด้านสาธารณสุข ด้านสื่อสารโทรคมนาคม

กลุ่มมีเดียและบันเทิง

-   หน้าที่และความรับผิดชอบของหน่วยงาน

  กลุ่มฯ ดูแลและรับผิดชอบด้านมีเดียและบันเทิงของบริษัทฯ ซึ่งประกอบด้วย บริษัท ล็อกซเล่ย์
  บรอดคาสท์

แอนด์ มีเดีย จำกัด และบริษัท โอเรียนทัล โพสท์ จำกัด นอกจากนี้กลุ่มฯ
ยังดูแลงานทางด้านตลาดการศึกษาผ่านสื่ออิเล็กทรอนิกส์ (e-Education) คือ บริษัท โปรเกรส
อินฟอร์เมชั่น จำกัด และแผนกเลิร์นนิ่ง มีเดีย

-   บริษัท โอเรียนทัล โพสท์ จำกัด

  จัดตั้งขึ้นโดยการร่วมทุนระหว่างบริษัท ล็อกซเล่ย์ บรอดคาสท์ แอนด์ มีเดีย จำกัด กับบริษัท
  กันตนา

แอนนิเมชั่น จำกัด
เพื่อทำธุรกิจให้บริการการดำเนินการหลังการผลิตคุณภาพสูงสำหรับภาพยนต์เรื่องและภาพยนต์โฆษณา
(Feature Film & TV Hi-End Post-Production Service)

-28-

-   ผลการดำเนินงานในปีที่ผ่านมาและโครงการในอนาคต

  ในปีที่ผ่านมารูปแบบการโฆษณาสินค้าต่างๆ มีการพัฒนาไปมากและหลากหลาย
  การใช้จ่ายงบประมาณ

ในการโฆษณาจึงมีการกระจายไปในสื่อต่างๆ หลายประเภท
ส่งผลให้การผลิตภาพยนตร์โฆษณาทางโทรทัศน์ (TV Commercial) มีแนวโน้มลดลงบ้าง
อย่างไรก็ตาม บริษัทฯ ก็ได้วางแผนขยายฐานลูกค้าออกไปในภูมิภาคเอเชีย
โดยเฉพาะกลุ่มประเทศอาเซียนได้แก่ ฟิลลิปปินส์ อินโดนีเซีย สิงคโปร์ และมาเลเซีย เป็นต้น
รวมทั้งตลาดสาธารณรัฐประชาชนจีน

นอกจากตลาดภาพยนต์โฆษณาทางโทรทัศน์แล้ว บริษัทฯ ยังได้ขยายฐานออกไปยังธุรกิจการให้บริการ
Post-Production ในการผลิตภาพยนต์เรื่อง (Feature Film) ทั้งจากในและต่างประเทศ
ซึ่งปี 2545 บริษัทฯ ได้ร่วมกับบริษัท กันตนา แอนนิเมชั่น จำกัด ทำ Post-Production
ให้ภาพยนต์เรื่องจากต่างประเทศหลายเรื่อง อาทิเช่น In The Mood for Love, Wu-Yen,
Fighter Blue, Song of Stork ฯลฯ นอกจากนี้อีกกว่าร้อยละ 70
ของภาพยนต์เรื่องที่ผลิตในประเทศไทยในขณะนี้ก็ให้ความไว้วางใจกับบริษัทฯ
เป็นผู้ให้บริการในจุดนี้เช่นกัน

สำหรับในปี 2546 บริษัทฯ ยังคงมุ่งขยายตลาดออกไปยังต่างประเทศ โดยอาศัย “One Stop
Service” เป็นนโยบายและกลยุทธ์หลัก พร้อมกับเน้นที่คุณภาพและมาตรฐานในการให้บริการ
ตลอดจนบุคคลากรที่มีความสามารถเป็นกลไกที่สำคัญที่สุดมาโดยตลอด

-   บริษัท โปรเกรส อินฟอร์เมชั่น จำกัด

บริษัทฯ เป็นผู้นำในธุรกิจการศึกษาผ่านระบบอินเทอร์เน็ต
โดยเป็นผู้พัฒนาโปรแกรมคอมพิวเตอร์และให้บริการสำหรับการศึกษาและฝึกอบรมโดยใช้ระบบสารสนเทศที่นำสมัย
บริษัทผลิตโปรแกรม “TEN e-Learning Engine” เวอร์ชั่น 2 แล้วเสร็จเมื่อปี 2545
ซึ่งเป็นโปรแกรมใหม่ที่สามารถนำไปใช้ได้กับสื่อหลากชนิด และมีคุณสมบัติใหม่ๆ หลายประการ
รวมถึงการวิเคราะห์ข้อมูลและการประมวลผลการสอบด้วย

-   ผลการดำเนินงานปีที่ผ่านมาและโครงการในอนาคต

บริษัทฯ ทำสัญญาผลิตเนื้อหา (Content) สำหรับ 31 วิชาจาก 5
หลักสูตรให้แก่โครงการขยายโอกาสสู่

ภูมิภาค (Flexible Learning) ของจุฬาลงกรณ์มหาวิทยาลัย และเป็นผู้ให้บริการโครงการ SME
e-Learning ให้แก่กรมการศึกษานอกโรงเรียน กระทรวงศึกษาธิการ
โดยจัดทำโปรแกรมสอนวิชาธุรกิจแบบเรียบง่าย 10 โปรแกรม
และทำโปรแกรมเรียนภาษาไทยสำหรับเยาวชนไทย ในต่างประเทศด้วย

นอกจากนี้ บริษัทฯ
จัดทำโปรแกรมการอบรมด้วยสื่ออิเล็กทรอนิกส์ให้กับตลาดหลักทรัพย์แห่งประเทศไทยเพื่อใช้ฝึกอบรมนักลงทุนและผู้แทนการตลาด
ที่สำคัญบริษัทได้รับการแต่งตั้งให้เป็นผู้แทนแต่ผู้เดียว ในการใช้ระบบภาษาอังกฤษสำหรับองค์กร
(CATS Corporate English System)
ซึ่งเป็นระบบฝึกภาษาอังกฤษทางคอมพิวเตอร์อันเป็นที่ยอมรับอย่างแพร่หลายจากบรรดาองค์กรชั้นนำในประเทศ

-29-

บริษัทฯ วางแผนที่จะเป็นผู้นำตลาด e-Learning ให้ได้ภายใน 3-5 ปีที่จะถึงนี้ เพราะตลาด
e-Learning ในประเทศไทยยังมีขนาดค่อนข้างเล็ก โดยบริษัทฯ ตั้งเป้าหมายที่จะให้บริการ
e-Learning ให้ครบถ้วนสมบูรณ์และครอบคลุมทุกภาคธุรกิจ ทั้งตลาดบริษัทเอกชน องค์กรของรัฐ
ตลอดจนสถาบันการศึกษาของรัฐบาลและเอกชน

เนื่องด้วยเทคโนโลยีระบบข้อมูลสารสนเทศได้พัฒนาก้าวหน้าไปอย่างรวดเร็ว บริษัทฯ
จึงจำเป็นต้องพัฒนาระบบ TEN e-Learning ให้ดียิ่งขึ้น เพื่อให้ลูกค้าของบริษัทฯ
ได้รับเทคโนโลยีทันสมัยล่าสุดคุ้มค่าใช้จ่าย และเป็นระบบที่เหมาะสมกับการใช้งานในประเทศไทย

-   แผนกเลิร์นนิ่ง มีเดีย

  ในปี 2545 เริ่มให้บริการบทเรียนสำหรับเด็กมัธยมศึกษาตอนปลายผ่านทางอินเตอร์เน็ต
  (tutor2you.com)

ทั้งสายวิทยาศาสตร์ และสายศิลป์ แยกเป็น 10 วิชาหลัก
โดยเนื้อหาเขียนโดยอาจารย์ผู้ทรงคุณวุฒิและมีชื่อเสียง มีทั้งหลักสูตรเรียนเสริม ติวข้อสอบ
และคลังข้อสอบ เข้ามหาวิทยาลัย ซึ่งเป็นการเรียนการสอนระบบ Web Based ผ่านทาง
Internet

สายงานสนับสนุน

กลุ่มบริหารและการเงิน

-   หน้าที่และความรับผิดชอบของหน่วยงาน

  โครงสร้างของกลุ่มฯ ประกอบด้วยฝ่ายบัญชี ฝ่ายการเงิน ฝ่ายบริหารและธุรการ
  ฝ่ายบริหารการเงิน และ

ฝ่ายกฏหมายต่างประเทศ

-   ผลการดำเนินงานในปีที่ผ่านมาและโครงการในอนาคต

  ในปี 2544 กลุ่มฯ ได้ดำเนินการไถ่ถอนหุ้นกู้สกุลเงินตราต่างประเทศทั้งหมดจำนวน 130.50
  ล้านเหรียญ

สหรัฐฯ ก่อนกำหนด (Refinance) โดยกู้เงินบางส่วนจากธนาคารภายในประเทศจำนวน 5 แห่ง
เป็นจำนวนเงิน 1,900 ล้านบาท เพื่อนำมาไถ่ถอนหุ้นกู้ดังกล่าว
ในการนี้ทำให้บริษัทมีกำไรจากการไถ่ถอนหุ้นกู้จำนวน 1,279.90 ล้านบาท
และยังเป็นประโยชน์ต่อบริษัทฯ ในอันที่จะได้ลดภาระความเสี่ยงอันเกิดจากอัตราแลกเปลี่ยนเงินตรา
การลดภาระดอกเบี้ยจ่ายได้ปีละกว่า 300 ล้านบาท ทำให้โครงสร้างหนี้สินต่อทุนมีความแข็งแกร่ง
และมีอัตราที่ต่ำกว่า 1 เท่า

จากภาวะเศรษฐกิจของประเทศที่เริ่มขยายตัวดีขึ้น ทำให้ยอดขายของบริษัทฯ เพิ่มขึ้นในปี 2545
ดังนั้น ภาระกิจอีกประการหนึ่งของกลุ่ม คือ การจัดหาวงเงินสินเชื่อจากสถาบันการเงินต่างๆ
ให้เพิ่มขึ้นเพื่อนำมารองรับกับความต้องการของการใช้เงินทุนหมุนเวียนของบริษัทฯ อย่างเพียงพอ
โดยกลุ่มฯ คำนึงถึงการได้วงเงินสินเชื่อในอัตราดอกเบี้ยที่ต่ำมีระยะเวลาการชำระคืนที่เหมาะสม
และด้วยศักยภาพที่มั่นคงทางการเงินของบริษัทฯ ทำให้บริษัทฯ
ได้รับความเชื่อถือเป็นอย่างดีจากสถาบันการเงินต่างๆ และส่งผลให้กลุ่มฯ
บรรลุเป้าหมายที่กำหนดไว้ คือ สามารถจัดหาวงเงินสินเชื่อได้ตามความประสงค์ข้างต้น

-30-

อย่างไรก็ตาม แม้ภาวะเศรษฐกิจจะเริ่มดีขึ้นบ้าง
แต่การทำธุรกรรมการค้ายังต้องเพิ่มความระมัดระวังอย่างต่อเนื่อง
โดยเฉพาะการให้สินเชื่อกับลูกค้า กลุ่มฯ ได้ถือปฏิบัติตามนโยบายของบริษัทอย่างเคร่งครัด
ในการวิเคราะห์ฐานะการเงินของคู่ค้า การจำกัดวงเงินสินเชื่อ ฯลฯ ซึ่งทำให้บริษัทฯ
สามารถลดความเสี่ยงในระดับที่ น่าพอใจ

ด้านการพัฒนาระบบงานและบุคคลากร กลุ่มฯ
ยังให้ความสำคัญเพื่อเพิ่มประสิทธิภาพให้สูงขึ้นตามนโยบายของบริษัทฯ ในปีที่ผ่านมา กลุ่มฯ
ได้ศึกษาพัฒนาระบบสารสนเทศให้มีความทันสมัยรวดเร็วยิ่งขึ้น
โดยลดขั้นตอนที่ซับซ้อนลงทั้งด้านเอกสารและการจัดเก็บรวมถึงการวางแผนพัฒนาบุคคลากรของกลุ่มอย่าง
ต่อเนื่องเพื่อให้การทำงานเป็นไปอย่างมีประสิทธิภาพสามารถรองรับธุรกิจที่กำลังเติบโตได้

กลุ่มทรัพยากรบุคคล

-   หน้าที่และความรับผิดชอบของหน่วยงาน

  กลุ่มฯ
  ดำเนินการในเรื่องการสรรหาโดยเบื้องต้นทดแทนจากบุคคลภายในและหมุนเวียนในส่วนที่มีงาน

เพิ่มหรือ Outsourcing ดูแลเรื่องค่าจ้างและสวัสดิการ
ประสานงานและให้คำปรึกษาในการบริหารทรัพยากรบุคคลตามแนวนโยบายและเป้าหมายของบริษัทฯ
โดยเน้นการบริหารเชิงรุกและการปรับตัวให้สอดคล้องกับการแข่งขันทางธุรกิจ กลุ่มฯ
ยังคงดำเนินการสานต่อนโยบายพัฒนาความสามารถของบุคคลากรควบคู่ไปกับการนำระบบเทคโนโลยีสารสนเทศเข้ามาช่วยในการทำงานมากขึ้นเพื่อบรรลุยุทธศาสตร์และวิสัยทัศน์ของบริษัทฯ

-   ผลการดำเนินงานในปีที่ผ่านมาและโครงการในอนาคต

  กลุ่มฯ ตระหนักถึงความสำคัญของระบบและการเสริมสร้างความพร้อมของบุคคลากร
  ให้สอดคล้องกับ

ภาวะการณ์การแข่งขันที่รุนแรงและการเปลี่ยนแปลงอย่างรวดเร็วของธุรกิจ ในปี 2545 กลุ่มฯ
เน้นและให้ความสำคัญในเรื่องการเพิ่มประสิทธิภาพการปฏิบัติงานของพนักงาน (Staff
Efficiency) โดยอาศัยการวางแผนกำลังคน
การฝึกอบรมและการพัฒนาบุคลากรให้ตรงกับแผนงานและเป้าหมายในการดำเนินงานของบริษัทฯ
มีการนำเอาระบบการวัดผลการปฏิบัติงานต่างๆ อาทิเช่น ดัชนีวัดผลการปฏิบัติงาน (Key
Performance Indicator : KPIs)

แนวคิดของ Balance Scorecard มาประยุกต์ใช้
เพื่อเป็นการพัฒนาเสริมสร้างขีดความสามารถของบุคคลากรอย่างต่อเนื่องและเป็นการสร้างความพึงพอใจของลูกค้า
รวมถึงเสริมสร้างขวัญและกำลังใจในการปฏิบัติงานของ บุคคลากร นอกจากนี้กลุ่มฯ
ยังได้พัฒนาระบบเทคโนโลยีสารสนเทศ (Information Technology : IT)
เพื่อเพิ่มประสิทธิภาพและความรวดเร็วของการให้บริการด้านทรัพยากรบุคคลต่างๆ
การประชาสัมพันธ์หลักสูตรฝึก อบรมภายในต่างๆ ที่กลุ่มฯ จัดขึ้น
ซึ่งเป็นงานต่อเนื่องที่เป็นรูปธรรมและชัดเจนขึ้นกว่าปี 2544 ผลประโยชน์ที่ได้คือ
ลดเวลาและปริมาณเอกสารที่ใช้ กลุ่มฯ
ยังได้จัดกิจกรรมสัมพันธ์ระหว่างผู้บริหารและพนักงานอย่างต่อเนื่องเพื่อคงวัฒนธรรมและความเป็นหนึ่งขององค์กร

สำหรับในปี 2546 กลุ่มฯ ยังคงสานต่องานของปี 2545
แต่จะขยายผลให้เป็นระบบและเพิ่มความชัดเจนของรูปแบบการตอบแทนจากผลการปฏิบัติงาน
ที่เป็นรูปธรรมยิ่งขึ้นต่อไป

-31-

กลุ่มบริการการตลาด

-   หน้าที่ความรับผิดชอบของหน่วยงาน

  กลุ่มบริการการตลาด ประกอบด้วย ฝ่ายวิจัยและส่งเสริมการตลาด
  ทำหน้าที่วิจัยการตลาดโดยรวบรวม

และวิเคราะห์ข้อมูลด้านการตลาด เศรษฐกิจ สินค้าและบริการ เสนอผู้บริหาร
รวมทั้งดำเนินกิจกรรมทางด้านโฆษณา ประชาสัมพันธ์ และกิจกรรมสังคม
นอกจากนี้ยังดูแลงานด้านสิ่งพิมพ์ต่างๆ ของบริษัทที่สำคัญ เช่น รายงานประจำปี Company
Profile ปฏิทิน เว็บไซด์ของบริษัท ล็อกซเล่ย์สัมพันธ์ ถ่ายภาพ และงานด้าน ศิลปกรรมต่างๆ

-   ผลการดำเนินงานในปีที่ผ่านมาและโครงการในอนาคต

  ฝ่ายวิจัยและส่งเสริมการตลาด ให้บริการในด้านวิจัยการตลาด โฆษณาประชาสัมพันธ์
  และกิจกรรม

ส่งเสริมการตลาด โดยในปี 2545 ได้มุ่งเน้นไปทางด้านตลาดการศึกษา เป็นหลัก
นอกจากนี้ยังดำเนินกิจกรรมต่างๆ อย่างต่อเนื่อง เช่น โครงการสิ่งประดิษฐ์ของคนรุ่นใหม่
ป้ายโฆษณาข้างอาคารล็อกซเล่ย์ ชมรมกอล์ฟ งานถ่ายภาพ งานด้านศิลปกรรม และสื่อสิ่งพิมพ์
ตลอดจนกิจกรรมภายในต่างๆ

สำหรับในปี 2546 ฝ่ายยังคงให้บริการแก่หน่วยงานภายใน และบริษัทในเครือเป็นลำดับแรก
ส่วนงานโครงการจะมุ่งเน้นไปทางด้านตลาดการศึกษาผ่านสื่ออิเล็กทรอนิกส์ (e-Education)
เหมือนเช่นที่ผ่านมา

กลุ่มพัฒนาธุรกิจ

-   หน้าที่และความรับผิดชอบของหน่วยงาน

  ทำหน้าที่แสวงหาช่องทางทางการค้าและโอกาสใหม่ๆ ทางธุรกิจ รวมถึงการตลาดในด้านต่างๆ
  ในการ

ติดต่อประสานงานกับหน่วยงานราชการ รัฐวิสาหกิจ และเอกชน
เพื่อส่งเสริมผลักดันและให้การสนับสนุน การดำเนินธุรกิจของฝ่ายอื่นๆ ในบริษัทฯ
ให้เกิดประสพผลสำเร็จและลุล่วงไปด้วยดี

-   ผลการดำเนินงานในปีที่ผ่านมาและโครงการในอนาคต

  ในปี 2545 กลุ่มฯ เป็นตัวกลางในการประสานงานระหว่างหน่วยงานภาครัฐ ภาคเอกชน
  ที่มีโครงการใน

ความรับผิดชอบและนำเสนองานต่อฝ่ายต่างๆ ของบริษัทฯ
ที่มีกิจกรรมและผลิตภัณฑ์ที่ตรงกับความต้องการของโครงการนั้นๆ ให้เข้าร่วมกิจกรรมโดยตรง
ในฐานะผู้ให้บริการ หรือการจัดจำหน่ายผลิตภัณฑ์ของบริษัทฯ

นอกจากนี้กลุ่มฯ ยังมีส่วนร่วมในการประสานงานกับบริษัทและหน่วยงานต่างๆ
ในการพิจารณาการลงทุนในโครงการต่างๆ โดยบริษัทฯ
จะพิจารณาขีดความสามารถภายในและภายนอกที่จำเป็นรวมทั้ง Resources ต่างๆ ที่เกี่ยวข้อง
และความคุ้มค่าในการลงทุนในโครงการ

สำหรับผลงานในปีที่ผ่านมา กลุ่มฯ ได้ประสานงานกับบริษัทฯ และฝ่ายต่างๆ ที่เกี่ยวข้องในบริษัทฯ
เพื่อจัดหางานบางส่วนในโครงการจัดหาและติดตั้งระบบลิฟท์ให้กับโรงพยาบาลต่างๆ นอกจากนี้
กลุ่มฯ
ยังมีส่วนร่วมในการเจรจาเพื่อจัดทำสัญญาว่าจ้างเพิ่มเติมในโครงการจัดหาเครื่องช่วยเดินอากาศนำร่องในสนามบินทั่วประเทศอันเป็นโครงการของบริษัท
วิทยุการบินฯ (Aerothai) ซึ่งได้เริ่มดำเนินการมาตั้งแต่ปี 2544 ในปี 2546 กลุ่มฯ
ยังคงเน้นบทบาทของผู้ประสานงาน เพื่อแสวงหาโอกาสใหม่ๆ ทางธุรกิจ ให้กับฝ่ายงานอื่นๆ
ในบริษัทฯ และกลุ่มฯ ยังเพิ่มบทบาทของการเป็นผู้จัดหาพันธมิตรทางธุรกิจทั้งในและต่างประเทศ
เพื่อเพิ่มและพัฒนาการขยายช่องทางทางการค้าให้กับบริษัทฯ ต่อไป

-32-